
Йохана бичсн Сән Зәңг 


Нүр үг 


Йохан Исусиг Бурхна мөнк Үг гиж Сән Зәңгдән үзүлжэнэ. Тер Үг 
күн болж, мадн дунд бүүрлж (1.14). Исус Бурхнас илгәгдсн Аврач, 
Бурхна Көвүн гиж иткүлхин төлэ, болв иткэд, Терүнэ нернэ төлэд 
мөнк җжирһл эдлтхә гиһәд эн дегтр бичүлгдсн бээж (20.31). 

Исус Бурхна мөнк Үгнь гиж нүр үгд бичәтә. Терүнэ дару Сән Зэн- 
гин негдгч энгд зүсн-зүүл өвәрц йовдлмуд Исусиг урдаснь Аврач, 
Бурхна Көвүн гиж үзүлж. Цааранднь өвөрц йовдлмуд ю цәәлһжәхинь 
медүлжэнэ. Дегтрин эн энгднь зәрм улс Исуст яһҗ итксиг, Терүг 
дахж йовх улс болсна тускар бичэтэ. Болв зэрмнь Терүнэ өмнәс бу- 
цад итклэн хайсна тускар бас бичгдж. 

13-17 бөлгүд Исус Эврэннь сурїульчнртайан чирэйэрн харһад 
күүндсиг, Терүг кирст телүлэд хадхин өмн сө келсн үгмүд сурһульч- 
нриг яһҗ белдсиг, теднд урмд өгсиг үзүлжэнэ. Сүүлнк бөлгүдт Ису- 
сиг бэрснэ, Терүнэ зарһин, Терүнэ телүлэд хадгдсна болн эмдрснэ 
тускар, энүнэ хөөн сурһульчнртан баралж үзгдснэ тускар бичэтэ. 
Хууль гүүһәд килнц һарһсн күүкд күүнә туск тууж дөрвлжн хавсрт 
орулж бичж (8.1—11). Яһад гихлэ, кесг түрүн зун жилмүдин бичгүдт 
болн орчулсн бичврт терүг орулсн уга, болв зэрмснь терүг талдан 
ормд орулцхаж. 

Йохана бичсн Сэн Зэнг Христосар дамжад өггджэх мөнк жирїїлин 
белг йилһән үзүлгдж. Эн белг ода өггджэнэ. Исус - йовх хаалһ, үнн 
болн җирһл болжана гиж эн белг иткжэх улст нерәдгдж. 

Сән Зәңгдән Йохан шажна бәәдл үзүлхәр өдгә җирһләс йирин юм- 
суд авч керглнә. Үлгүрнь: усн, өдмг, герл, хөөч болн хөд, уста үзмин 
иш, терүнә темснь. Тернь седклин тоолвр болна. 


Учр-утхин зура 


Орулгч үг 1.1—18 
Уснд кирслдг Йохан болн Исусин түрүн сурһульчнр 1.19—51 
Исусин церглт 2.1 — 12.50 


187 


ЙОХАН, 1 


Сүүлнк өдрмүд 13.1-19.42 
Деед Эзнэ әмдрллһн болн залрж ирлһн 20.1—31 
Товчлгчднь: Һалильяд болсн бусд үзүллһн 21.1—25 


Үг күн болж 


Орчлн үүдхэс урд Үг бәәж. Үг Бурхнла негн бээж. Үг Бурхн 

бээж. 2Орчлн үүдхэс урд Үг Бурхнла бээж. 3 Цугнь Үгэр 
дамжж, үүдэгдж. Терүг угаһар юмн үүдсмн уга бээж. 4 Цуг үүдэсн 
юмн Үглә ниилэд жирїїж. Җирһл күмни герл бәәж. ° Герл харн- 
һуд гилвкнә. Харңһу терүг диилсн уга. 6Бурхн кү илгэж, күүнэ 
нернь Йохан бээж. 7 Цуһар сонсад итктхэ гиһәд Йохан герлин 
туск герч болад ирж. 8Бийнь герл биш бээж. Герлин туск герч 
болад орчлнд ирж. Үг гисн йосн герл мөн. Герл орчлнд ирэд 
күмн-эмтнд тусж герлтүлнэ. ! Үг орчлнд бээж. Терүгэр дамжж 
үүдсн орчлн Бийнь таньсн уга "Эврэ һазрур ирж. Эврэ әмтн 
терүг седклдэн орулсн уга. 2 Седклдән орулсн эмтнд, Бийднь 
итксн эмтнд Бурхна үрдүд болх зөв Тер өгв. ! Эн үрдүд экиннь 
геснэс, күүкд күн залу күн хойрин седвэрэс төрсн үрдүд биш, 
эдн Бурхнас төрсн үрдүд. “Үг күн болж, мадн дунд бүүрлж. Эн 
Үг маднд чилшго хээрлтиг, Бурхна туск үнниг үзүлв. Эцкиннь 
һанцхн көвүн болж Эцкәс авсн Терүнэ йосиг бидн лавта үз- 
видн. !5 Йохан Терүнэ тускар чаңһ дууһар иигж герчлж: Эн 
күүнә тускар би иигж келлэв: Мини хөөн ирхнь нанас ик чинр- 
тэ, юнгад гихлэ Тер нанас урд мөнкиндэн бәәдг бээж. 1 Тер эв- 
рэннь ик байлг хээрлтэс маднд дам-дам сэ кеїэд эдслв. 
п Бурхн Мошеһар дамжад зака өглэ, зуг хээрлт болн үн Исус 
Христосар дамжж үзүллә. !8 Бурхиг күн төрүц үзәд уга, зуг Эц- 
киннь өөр бәәсн ор һанцхн Бурхн маднд Бурхна тускар медүлв. 


Уснд кирслдг Йохана герчллїїн 


9 Ерусалимд бәәдг евреймүдин ахлачнр Йоханур гелнгүдиг 
болн Левихниг илгэв. Тедн ирэд: 

— Чи кембч? -гиж Йоханас сурв. 

29- Би Христос бишв, -гиж тер дарунь Йохан илэр келв. 

21 Тиигхлә кен гидг күмбч? Чи Элья болвзач? - гиж тедн 
сурцхав. 

- Уга, – гиҗ тер хәрү өгв. 

- Чи Мошен келсн әәлдәч болвзач? 

- Уга — гисн хәрү тенд соңсцхав. 

2- Чи кембч? Маднд келич. Бидн мадниг илгәсн улст хәрү- 
һинь келж өгх йоставидн. Бийиннь тускар ю келнэч? - гиж 
тедн сурцхав. 

23 Йохан теднд ээлдэч Эшьян үгэр келж өгв: «Би эжго көдэд 
хәәкржәх дунв: Деед Эзнэ хаалһинь һо кетн». 2 Тер әмтиг пар- 
шмуд илгэсн бээж. 

255- Кемр чи Христос биш, Элья биш, Мошен келсн ээл- 
дэч биш болхла, юнгад чи әмтиг уснд кирслнэч? - гиж тедн 
сурцхав. 

26 _ Би эмтиг уснд кирслнэв. Зуг тадн дунд таднд таньгддго 
күн бәәнә. 2 Тер мини хөөн ирх. Би болхла Терүнэ башмгиннь 
бүчинь тээлх зөв угав, - гиж Йохан хэрүднь келв. 

2 Цуг эн йовдл Бетэнья өөр, Йордан Һолын дорд үзгин көвэд, 
Йохан эмтиг уснд кирслсн Һазрт, учрв. 2 Маңһдуртнь Йохан 
өөрдж йовх Исусиг үзәд: 

- Хәләтн, Эн әмтнә килнц уга кедг Бурхна хурһн. 3 Энүнә 
тускар би келләв: Мини хөөн ирснь нанас ик чинртә, юнгад 
гихлә, Тер нанас урд мөнкиндэн бәәдг бээж. 3! Би чигн Исусиг 
кенинь меден уга билэв, зуг би Энүг цуг Израиль орн-нутг мед- 
тхә гиһәд, эмтиг уснд кирслхэр ирв, -- ГИЖ келв. 

32 Йохан эврэннь үгэн батлад келв: 

- Әрүн Сәкүсн ик деер Тенгрәс көглжрїїн мет буућһад, Терү- 
нә деер үлдснь би үзв. 59 Би Терүг меддго биләв. Зуг уснд кирсл- 
хәр намаг Илгәснь нанд: «Эрүн Сәкүсн нег күн деер бууһад 
үлдх. Тер күн эмтнд Әрүн Сәкүс өгх», - гиҗ келлә. Би цуг 
энүг үзв, тегәд чигн герчлжэнэв, Эн — Бурхна Көвүн! — гив. 


Исусин түрүн сурһульчнр 


35 Дарук өдртнь Йохан хойр сурһульчта хамдан бәәсмн. 
36 Аашсн Исусиг үзәд, тер: 

- Эн – Бурхна Хурһн! – гив. 

37 Йохана хойр сурһульч тер үгмүдинь сонсад, Исусиг дахад 
йовв. 38 Исус эргәд ардан хәләһәд, тедниг дахж йовсинь үзв. 

- Таднд юн кергтә? – гиҗ Тер сурв. 

- Рави, |[хальмгаһар багш] Тана гер альдв? Келтн, - гиж 
тедн сурв. 

39-- Намаг дахад йовтн, эврэн үзхит, - гиж Исус келв. 

Цуг эн дөрвн часла болв. Тедн йовад, Исусин герт ирэд, асхн 
ора күртл бээв. 2 Исусин тускар келсн үг сонссн сурһульчнрин 
негнь Шимон Пётрин дүнь Андрей бээж. “Тер эврэннь Ши- 
мон гидг ахан олж авад келв: 

- Бидн Бурхна илгэсн Аврачиг- Христосиг олж аввидн! 

4 Дәкәд тер ахан Исусур дахулж авч ирв. Исус Шимон тал 
ХЭЛЭЖЭЛЭД келв: 

- Йохана көвүн Шимон эндр өдрәс авн Би чамд Кеп* гидг 
нер өгчәнәв. 


Исус Пилипиг болн Натаналиг дууджана 


43 Маңһдуртнь Исус Һалилья тал йовхар шиидв. Тер Пилипиг 
олҗ авад: 

- Намаг дахад йов! — гив. 

44 Пилип Бетсәд гидг хотна көвүн бээсмн. Тер хотн Андрейин 
болн Пётрин бас төрскн хотн бээж. 4 Пилип Натаналиг олж 
авад терүнд: 

- Бидн закана дегтрт Моше болн әәлдәчнр бичсн кү олж 
аввидн. Тер Назарет хотна Йосипин көвүн Исус бээж, - 
гиж келв. 

46 __ Назаретас сән юмн ирдви? – гиҗ Натаналь хэрүднь келв. 

- Эврэн йовад хэлэ, - гиҗ терүнд Пилип келв. 

4 Исус аашсн Натаналиг үзэд: 

- Эн йосн Израилин күн. Энүнэ седклд мек худл төрүц уга, - 
гиҗ келв. 

48 _ Та намаг альдас меднэт? — гиҗж Натаналь өврж сурв. 

- Чамаг дуудхас урд Би чамаг инжр модна сүүдрт суусичнь 
үзлэв, - гиж Исус хәрү өгв. 

4 _ Багш, Та Бурхна Көвүнт. Та Израилин Хант! – гиж Ната- 
наль келв. 

5 _ Би чамаг инжр модна сүүдрт үзв гиснд чи нанд иткжәнәч. 
Зуг чи энүнәс ик өвөрц юм үзхич, - гиж Исус хәрү өгв. 

У Би таднд үнэр келжэнэв, тадн заагрсн тенгрэс Күмни 
Көвүнүр бууж ирсн болн терүнэс деер өрггдсн Бурхна элчнриг 
үзхит, -/гиж Исус немж келв. 





* Эн нерн грек келнэс «чолун» -/ Пётр гиж орчулгдна. 

Канад болсн хүрм 


Хойр өдрин хөөн Һалильяд бәәсн Кана гидг балһснд хүрм 

болж. Исусин экнь тенд бас бээж. 2 Исусиг сурһульчнрта 
хамднь бас тер хүрмд дуудж. 3з Гиичнр чаһран ууһад чилэхлэнь, 
Исусин экнь Терүнд келв: 

- Чаһр дэкж уга. 

4Исус экдэн: - Аак, юнгад Та нанд энүнә тускар келжэнэт? 
Мини цаг ирэд уга, – гиҗ хәрү өгв. 

5 Исусин экнь зарцнрт: 

- Энүнэ келсинь кетн, — гив. 

6Тенд зурһан ик чолун буйш зогсжала. Еврей келн эмтн эв- 
рәннь йосар юм әрүслҗ уһахин төлә терүг бәрдг бәәсмн. Буһш 
болһнднь 80—120 литр ус багтдг бээж. 

7— Сав болһниг дүүргэд ус кетн, - гиж Исус зарцнрт келв. 

Тедн буһшмуд дүүргәд ус кев. 8 Исус: 

- Ода эн савас ус утхж авад, хүрмин ахлачд авч одад 
ӨГТН, — ГИВ. 

Зарцнр келсинь күцэв. ° Хүрмин ахлач чайрт хүврсн усиг 
амсв, тер чайриг альдас авсинь медсн уга бээж, зуг һанцхн 
зарцнр медлэ. Хүрмин ахлач күргиг дуудж авад келв: 

0 Эмтн сән һара чаһриг нэр эклхлэнь хүрмин гиичнрт өг- 
нэ. Цућһар согтж одхла, му чаһр һарһҗ өгнэ. Чи болхла сэн чаһ- 
риг ода күртл бәрәд суусмч? 

п Эн Исусин үзүлсн өвәрц йовдлмудын түрүнкнь бээсмн. Цуг 
эн йовдл Һалильяд бээсн Кана гидг балїїснд учрсмн. Иигәд 
Исус эврәннь күчтә нерән туурулв, энүнә хөөн сурһульчнр Те- 
рүнд икәр иткв. 2 Цааранднь Исус сурћһульчнртаһан Капернам 
хот темцж йовв. Исусин экнь, дүүнрнь Терүнлә хамдан бас һа- 
рад йовцхав. Капернамд тедн цөөкн өдр бээв. 


Бол сүмиг цеврллїїн 


з Евреймүдин Песах гидг нэр өөрдж йовсмн, тегэд Исус 
Ерусалим балїїснур парад йовв. “Исус Ерусалимин сүм дотр 
бухмуд, хөд, көглжрїїс хулдсн эмгиг үзв. Мөнг сольдг эмгиг 
чигн Тер үзв. Тедн ширэн өөр сууцхаж. 5 Тиигхлә Исус деесэр 
маля гүрэд, хөөдиг, бухмудыг көөһәд һарһв. Мөнг сольдг эмтнэ 
ширәһинь хольврулад, теднэ мөнгинь тараһад хайв. 

16 _ Эднән авад цааран эрлтн! Мини Эцкин гериг хулд гү- 
үлгәнә герт бичә хүврүлтн! - гиж Исус көглжрһ хулджасн 
әмтнд келв. 

п Энүг үзсн сурһульчнр, Бурхна Бичгт бээсн «Би тана герт 
дуртав. Тер дурн дотрким шатажана» гисн үгмүдиг тодлж санв. 

1 8-4 Иигҗ кех йосн чамд бээхиг медүлхин кергт онц темдг 
үзүл, —– гиж евреймүдин толһачнр Исусин өмнэс келцхэв. 

19 _ Эн сүмиг хамхлад таратн, Би Пурвн хонгин болзгт цуг 
энүг хэрү тосххв, - гиж Исус хәрүднь келв. 

22- Кезәнә эн сүмиг дөчн зурһан жилдэн эмтн тосхсмн. Чи 
болхла Энүг һурвн өдрин туршт босхахар седжэхмч? - гиж 
евреймүдин толһачнр хәрүцв. 

21 Исус болхла сүмин тускар келсн цагт Эврэннь цогцин 
тускар келсмн. 2Хөөннь Исус эмдрснэ хөөн Терүнэ сур- 
һульчнр Исусин цуг эн үгиг тодлж санла. Тедн Бичгт болн Ису- 
син келснд ИТКВ. 


Исус иуг әмтнә уха-седклинь меднә 


23 Исус Ерусалимд Песахин нээрт бәәсн цагтан өвэрц йовдл- 
муд үзүлв. Тер учрар кесг эмтн Терүнд иткв. 2Зуг Исус теднд 
икэр нәәлсмн уга, юнгад гихлә, Исус эмтиг сәәнәр меддг бээж. 
25 Исус эмтнэ дотрк уха-седклиг сээнэр меддг бээсмн. Тер уч- 
рар Исуст күүнә тускар юм келх керг уга билә. 


Исус болн Никодим хойр 


Паршмуд заагт нег күн бәәж. Терүнә нерн Никодим. Тер 
евреймүдин толһачнрин негнь бәәж. 2 Нег дэкж Никодим 
сөөһәр Исусур ирәд келв: 

- Багш, Тана кесн өвәрциг нег чигн күн Бурхн угаһар кеж 
чадшго билә. Тер учрар Таниг Бурхна илгәсн Багш болдгинь 
бидн меднәвидн. 

3— Күн болһн шинэс эс төрхлә, Бурхна ориг үзж чадшго гиж 
Би чамд үнэр келжэнэв, – гиж Исус хәрү өгв. 

4- Көгшн күн шинэс яһҗ төрхмб? Тер хойрдад эврэннь экин 
геснд орад төрж һаршголм? – гиҗ Никодим Исуст келв. 

5- Һанцхн уснас төрснь, Сәкүснәс төрснь, Бурхна орнд тусж 
чаджана гиж үнэр келжәнәв. Цогц бийэс төрснь, цогц бий 

болна. Һанцхн Сэкүснэс сэкүсн төрдг мөн. 7 Шинэс төрх кер- 
гтэ гисндм бичә өврәд бә. 8Салькн дурта һазртан шуугад көдл- 
нэ. Чи терүнә шууга сонснач, зуг альдас һарад, альдаран темцж 
үләҗәхинь медх арһ чамд уга. Сәкүснәс төрсн күн лавта тиим 
болна, — гиж Исус келв. 

э Тиим юмн яһҗ болхмб? – гиж Никодим сурв. 

10 Чи Израиль эмтнэ багш болнач, зуг цуг энүг эс медхшлмч? 
пүҮнәр келжәнәв, Бидн медсән келнэвидн. Бидн үзсэн герчл- 
нәвидн, зуг тадн Мана герчллһиг үнн гиж ухандан авхшит. 2 Кемр 
орчлңгин юмна тускар келхлә, тадн нанд эс иткхлә, теңгрин 
юмна тускар келсн цагт яһҗ нанд иткхмт? " Тенгрәс бууж ирсн 
Күмни Көвүнәс талдан күн Тенгрт бәәһәд уга. “Моше көдэд 
күрл моһаг модн деер өргсн кевэр Күмни Көвүн өрггдх зөвтә. 
5Тегәд Нанд иткдг күн мөнк жирїл эдлх. ! Юнгад гихлэ, 
Бурхн орчлнд дегд хәәртә болад, Исуст иткдг күн үкл уга, мөңк 
жирїїл эдлтхэ гиж ор һанцхн Көвүһән өгсн мөн.  Көвүһәрн 
орчлнгин зарїї кех биш Көвүһәрн орчлнгиг харсж аврхин төлэ 
Бурхн Терүг Пазрур илгэсмн. 15Терүнд иткдг күн зарһла харһ- 
жахш, эс иткдг күн зарһла харһҗ. Яһад гихлә, тер Бурхна ор 
һанцхн Көвүнд итксн уга. ! Зарһнь иим: орчлнд герл тусж 
ирв. Зуг эмтн герлиг һолад, харңһуг таасж авсмн. Юнгад гихлэ, 
теднэ керг-үүлнь хар. 2 Хар үүл күцэдг күн герлд дурго, үүлнь 
герлд илдкх гиһәд, тер герлэс зулна. 2 Зуг үнн чикәр бээснь 
герлүр ирнэ. Бурхиг сонсад, цаһан үүлинь күцэсинь герл үзүлх 
гиһәд тер тиигнэ, – гиҗ Исус келв. 


Исус уснд кирслдг Йохан хойр 


22 Энүнэ хөөн Исус эврэннь сурһульчнрла Йудья һазрур йовв. 
Тенд бээжэйэд, Исус әмтиг уснд кирслдг бәәсмн. 23 Йохан тер 
цагт Шалим балһсна өөр Анон гидг һазрт бас эмгиг уснд кирслв. 
Юнгад гихлә, тер һазрт дала усн бээж. Эмтн Йоханар бийэн 
уснд кирслүлхэр ирдг бээсмн. 2 Йоханыг түүрмд суулһхин өмн 
цуг эн учрсн бээж. 25 Йохана сурһульчнрин болн евреймүдин 
хоорнд усар әрүсллһнә хуучн авьясын тускар зүтклдэн болв. 
26Тедн Йоханур ирэд: 

- Багш, урднь Йордана һолын телтр көвәд танта нег күн бээ- 
лэ. Та Терүнэ тускар эмтнд келсн биләт. Ода тер эврэн әмтиг 
уснд кирслнэ. Цугтан Терүн тал ирнэ, -- ГИЖ келихэв. 

2- Күн тенгр заяж келсэр кергән күцэж чаджана, - гиж 
Йохан хәрү өгв. 

28 _ Би Бурхна илгәсн Аврач бишв, зуг би Терүнә өмн йовхин 
төлә илгәгдләв, - гиҗ Мини келсн үгмүдин герчнр тадн эврэн 
боллат. 2 Хәрд һарчасн күүктә көвүн күргн болна. Күргнэ үр 
күргиг сонсад зогсна. Терүнэ ду сонсад, үрнь байрлна. Тиигж 
би ик байрта бээнэв. 3 Терүнэ чинрнь өсж өрггдх зөвтә, мини 
цаг болхла чилж йовна, - гиж Йохан келв. 


Тенгрэс бууж, ирснь 


31Тенгрэс бууж ирснь һазр деерк әмтнәс деер. Һазрин үрн 
болхла һазрин үлмэд бәәнә, һазрин тускар келнә. Зуг Тенгрэс 
бууж ирснь Һазрин әмтнәс деер! % Тер Эврэннь үзсэн, сонссан 
герчлнә. Зуг эмтн Терүнә келснд иткхш. 3 Терүнә герчллһ седк- 
лдән авсн эмтн энүгэрн Бурхн - йосн үнн гиж лавта үзүлнә. 
3 Бурхна илгэсн күн Бурхна үгмүдэр келнә. Юнгад гихлэ, 
Бурхн Терүг Сәкүсәрн дүүргнә. 3 Эцк Көвүндэн дегд хәәртә бо- 
лад, цугинь һартнь бәрүлв. 3 Көвүнднь иткдг күн мөнк жирїїл 
эдлнә. Көвүнә үгинь эс сонсснь мөнк җирһл үзшго. Бурхна ца- 
аж терүнэ толһа деер буув. 


Исус болн Шамарья күүкд күн 


12 Йоханур ирдг сурһульчнрас тооћарн даву ик сурћульчнр 
Исусур ирәд, уснд кирслгджэнэ гидг зэнг паршмуд медчкв. 
(Үнәртнь болхла, Исус эврэн эмтиг уснд кирслдго бээж, Терүнэ 
сурһульчнр эмтиг уснд кирслдг бээж.) з Исус энүнэ тускар сон- 
сад, Йудья һазриг үлдәһәд, хәрү Һалилья тал йовсмн. *Һали- 
лья тал йовж йовад, Исус зууран Шамарья Пазриг дэврж һарла. 
5Тегәд Исус Шамарья һазрт бәәсн Сухар гидг хотнур орҗ 
ирв. Кезәнә Яков Йосип гидг көвүндән нег һазр өгсн бээж. Тер 
һазрин өөр Сухар гидг хотн бээж. % Тенд Яковин нертә худг 
бээж. Исус хаалһдан муурад, тер худгин өөр ирэд сууһад амрв. 
Үдин цаг өөрдж йовла. 7Нег Шамарья күүкд күн тер худгур ус 
авхар ирж. 
- Нанд уух ус өгич, - гиж Исус сурв. 
8 Суррульчнр болхла тер цагт хот хулдж авхар, өөрк хотнур 
ЙОВЖ одсн бээж. 

9- Та, еврей күн, нанас Шамарья күүкд күүнэс уух ус 
сурдмт? - гиж Шамарья күүкд күн Исусас сурв. 

(Тер юнгад гихлэ, евреймүд Шамарья әмтнлә төрүц дуһардго, 
хәрлцдго бәәсмн.) 

1-4 Кемр Бурхн эмтнд ю белглжәхинь, Кен чамас уух ус сур- 
жахинь чи медсн болхла, эврэн Нанас ус сурх билэч, болв Би 
чамд эмд ус өгх билэв, - гиж Исус хәрү өгв. 

п- Ах Нойн минь, Та суулһ угат, худгтн болхла гүн. Әмд ус 
яһҗж авч чадхмт?* 12 Та мана өвк эцк Яковас деер болвзгот? 
Тертн маднд эн худг өгсн билә, болв бийнь эврәннь үрн-садта- 
һан, малтаһан энүнәс ус уудг бәәсмн! - гиж күүкд күн хәрүднь 
келв. 

13 Кен чигн эн уснас уухла, дэкэд ундасх. “Зуг Мини өгсн 
уснас ууснь төрүц ундасшго. Юнгад гихлә, Мини өгсн усн күү- 
нә дотр мөнк җирһл өгдг булгт хүврх, - гиж Исус үгинь сокч- 
кад келв. 

15 Тиигхлэ күүкд күн келв: 

- Ах Нойн минь, намаг хөөннь ундасдгоһар, эн худгур дэкж 
ирдгоһар тер уснасн өгит, — гив. 

15-- Гер талан йовад, эврэннь залуһан нааран дахулж авч ир, - 
гиж Исус хэрүднь келв. 

17 — Би залу угав, - гиж күүкд күн хәрүцв. 

- Чи үнэр келвч. Чи залу угач. Чи тавн залута билэч. Чи 
үнэр келвч. Ода чамла хамдан бээсн залу күн, чини залу биш, - 
гиж Исус келв. 

19 __ Ах Нойн минь, би үзжэнэв, Та әәлдәчд. 2 Мана өвк 
эцкнр эн уулур ирәд, Бурхнд сөгдж зальврдг билә. Зуг тадн, ев- 
реймүд, Ерусалимд ирэд сөгдҗ мөргх кергтә гиж тоолнат, - гиж 
күүкд күн келв. 

21- Эгч, итк Нанд. Тиим цаг иржэнэ: эн уул деер биш, Еру- 
салимд биш, тадн Мана Эцкд сөгдж мөргхит! 2 Тадн Шамарья 
эмтн юундан мөргжөхэн эврэн меджэхшит. Бидн болхла кенд 
сөгджэхэн йосндан меднәвидн. Юнгад гихлэ, Бурхн евреймү- 
дэр дамжад әмтиг килнцэснь аврх. 23 Зуг цагнь өөрдж йовна. 
Цагнь лавта өөрдж ирв! Эн цагт Бурхнд йосндан сөгддг арїї 
Бурхна Сэкүсн эмтнд өгх. Бурхнд тиим сөгдөчнр кергтә. 
24 Бурхн гисн - Сәкүсн. Терүнд сөгдсн улс Сэкүсэр дамжж 





* Евреймүд Шамарья улсин савинь чигн олзлдго бээж. 

деерәс төрх зөвтә. Тиим эмтн Эцкд йосндан сөгдх, - гиж Исус 
хэрүднь келв. 

255- Бурхна илгәсн Аврач аашна гисинь би меднэв (Бурхна 
илгэсн Аврач - Христос). Тер ирхлэрн, маднд цугинь цээлїїж 
ӨГХ, -/ГИЖ Күүкд күн келв. 

26 Исус: 

- Би, чамла күүнджэсн күн, Бурхна илгэсн Аврачв, — гив. 

27Тер алднд сурһульчнр хэрү ирцхэв. Исусиг күүкд күүнлэ 
күүнджэхинь үзэд, цуһар алн болцхав. Зуг нег чигн күн яһад 
терүнлэ күүндвт гиж сурсн уга. 2Күүкд күн эврэннь буйшан 
худгин өөр үлдәһәд, хотн тал йовад эмтнд келв: 

2 _ Наартн, шулуһар йовтн, тадн мини җирһл бээдлин тускар 
келж өгсн күүг үзхит. Тер Бурхна илгэсн Аврач болвзго? — гив. 

з Эмтн хотнас Парад, Исусур йовцхав. 2 Тер цагт Терүнэ сур- 
һульчнр: 

- Багш, буйн болтха, хотан уутн, — гив. 

32 Зуг Тер: 

- Нанд тиим хот бәәнә, тер хот ямаранынь тадн медхшт, - 
Гиж келв. 

33 Гиигхлэ сурһульчнр: 

- Талдан күн Терүнд хот авч ирсн болвза? - гиж хоорндан 
күүндцхэв. 

3 Мини хот гисн -|Намаг Илгэснэ таалыг күцәһәд, Нанд да- 
алһен көдлмшиг күцәһәд төгсэх. 25 Кеер тэрэ тэрсн цагт: дөрвн 
сар болчкад, урїїцан хурах цаг ирх, гиж тадн келнэт, тиим эсий? 
Тегәд Би таднд келҗәнәв: сәәнәр хәләтн! Тәрсн тэрэн хурахд 
белн. 3—Тәрә хадх күн көлстә олзан ода авчана. Мөнк жирїїлин 
төлә урһцан хуражана. Тегәд тәрснь чигн, хадснь чигн хамдан 
байрлх. 3 Негнь тэрнэ, дарукнь хадна гидгнь лавта батлгджана. 
38 Тегәд Би тадниг көлсэн өгч эс көдлсн юмиг хадж хуратн гиж 
илгэжэнэв. Тенд талдан эмтн көлсэн өгч көдллэ. Тадн болхла 
теднэ көдлмшт орлцад, урїїцинь хуражанат, - гиж Исус үгэн 
ТӨГСӘВ. 

3 Мини кезэнэ кесн юмиг Тер келж өгв, – гиж күүкд күн 
ЭМТНД келсмн. 

Тер учрар тер хотнд бээсн кесг Шамарья улс Исуст иткдг 
болв. 29) Шамарья эмтн Исусур ирәд: 

- Буйн болтха, маднла үлдтн! - гиж сурв. Тегәд Тер теднлә 
хойр өдр бээв. * Дәкәд кесг эмтн Исусин келсн үгд иткв. 

2- Түрүлэд бидн чини келсиг сонсад итквидн. Ода болхла 
бидн Терүнд бийднь иткжэнэвидн, тер юнгад гихлэ, бидн эв- 
рәннь чикәрн Терүг сонсвидн. Эн Күн орчлнгин Аврач гиж бидн 
йосндан ИТКЖЭНЭВИДН, - гиж тедн тер күүкд күүнд келцхәв. 


Исус ямта күүнә көвүг эдгаснь 


4 Хойр өдр давхла Исус Һалилья һазрур һарад йовв. “Тер 
юнгад гихлэ, әәлдәчиг төрскн орн-нутгтнь күндлхш, - гиж 
урднь Исус эврэн келсмн. 4 Исус Һалильяд ирхлэ, тер һазрин 
эмтн байртаһар Исусиг тосв. Тер эмтн Ерусалимд Песахин нэ- 
эрт Исусин кесн өвәрциг бас үзлә. 25 Дәкәд Исус Һалильян Ка- 
на гидг хотнур һарад йовв. Урднь тенд Исус усиг чаһр кесмн. 
Тер цагт Капернамд хаана нег ямта күн бәәдг бәәсмн. Терүнә 
көвүнь өнгрхин өмн өргнд бээж. * Исусиг Йудья һазрас Һали- 
льяд ирсинь сонсад, тер ямта күн Исусиг олж авад: 

- Капернамд ирэд, мини көвүһим эдгәһит, тер үкн гижэнэ, — 
гиж Терүг эрэд сурв. 

4-4Онц темдгүд Нанас үзлго, тадн иткхн угат! - гиж Исус 
терүнд келв. 

9- Ах Нойн, мини үрн үкэд уга бээтл шулуһар манаһур 
ирит! -гиж хаана ямта күн сурв. 

5-- Хәр, герүрн йов. Чини көвүнчн эмд үлдх, - гиж Исус 
келв. 

Тер күн Исусин үгд иткэд, герүрн йовв. 5! Төрскн хотнурн 
ЙОВЖ йовад, тер күн зууран эврэннь зарцнрлаћан харћв. 

- Тана үрнтн эрүл-менд бәәнә, -- Гиж тедн келв. 

5% Кезә көвүм сэн болв? -гиж тер зарцнрас сурв. 

- Өцклдүр үдлэ нег часла халунь уурв, – гиҗ тедн хәрү өгв. 

5 Көвүнчн эмд үлдх гисн Исусин үгин хөөн көвүнь эдгсинь 
эцкнь медв. Энүнэ хөөн тер эврэннь гер-бүлтәһән, зарцнртаһан 
Исуст иткв. 5 Тиигэд Йудьяс ирснәннь хөөн Исус Һалильяд 
бәәһәд хойрдгч темдг үзүлв. 


Бэтсат гидг бийән уһадг бәәрнд кү эдгэлїїн 


Удл уга еврей эмтнэ нәр болв, тер учрар Исус Ерусалимур 
йовв. 2 Ерусалимд «Хөөнә үүдн» гидг ормин өөр еврей келәр 
Бетсэд гидг бийән уһадг бээрн бәәж. Тенд тав дэкж зергләд зогссн 
бахнс бәәсмн. 3 Кесг гемтә, сохр, доһлң болн тэкрсн һар-көлтә 

әмтн тенд бас кевтж. ° Һучн нәәмн җилдән өвчтэ нег күн эмтнэ 
заагт кевтж, Исус терүг үзәд, кесгтән гемнжәхинь медәд: 

- Чи эдгхэр седҗәнчи? — гиҗ сурв. 

7 Өвчтэ күн хәрүднь: 

- Ах Нойн, усн көндрсн цагт уснд орхар седхлә, нанд нөкд 
болдг күн уга. Намаг уснур эврэн өөрдхәр седхлэ, күн мини 
өмнәһүр орж одна, — гив. 

8Тиигхлә Исус терүнд: 

- Бос! Девскрән авад йов! — гив. 

9 Агчмд тер күн эдгэд, эрүл-менд болж одв. Тер эврэннь девс- 
крэн авад эклэд йовв. Цуг эн бемб өдрлэ болв. ! Тер учрар ев- 
реймүдин толһачнр эдгсн күүнд: 

- Эндр бемб өдр, мана закаһар чи эврәннь девскрэн зөөж 
авч йовх зөв угач, — гив. 

п- Намаг эдгәсн күн: «Эврәннь девскрән авад йов» гиһәд 
нанд келлэ, -ггиж тер хәрү өгв. 

2 __ Девскрэн авад йов гисн күн кен гидг күмб? — гиҗ тедн 
сурцхав. 

13 Эдгсн күн Терүг кенинь эврән медсн уга билә, юнгад гихлэ, 
Исус олна заагт орад, тер дарунь йовж одв. МХөөннь Исус тер 
күүг сүмд үзәд: 

- Ода чи эрүл-менд болвч. Энүнәс хооран му юмн чамла уч- 
ршгон төлэд дэкж килнц бичә ке, —– гиҗ келв. 

15Тер күн дэкэд евреймүдин толһачнр тал йовад: 

- Намаг Исус эдгәв, — гив. 

16 Исус бемб өдрлә кү эдгәсн учрар евреймүдин толїачнр 
Исусиг көөдг болв. 

17 — Эцкм оньдин көдлнә, тегәд чигн Би бас көдлх зөвгэв, - 
гиж Исус келв. 

18 Тиигхлэ евреймүдин толһачнр Исусиг алх цаг улм шунж хә- 
эцхэв. Тер юнгад гихлә, Исус һанцхн бемб өдрин йосиг эвдсн 
биш, дәкәд Бурхиг «Мини Эцкм» гиһәд Бийән Бурхнла әдл- 
цүлсмн. 


Бурхна өгсн йосн-күчн Исуст бәәнә 


9 Исус евреймүдин толїачирт иигж келв: 
- Үнэр таднд келжәнәв: Эцкиннь кесн юмиг эс үзтл, Көвүн эв- 
рә санаһарн юм кеж чадшго. Эцкиннь кежэх көдлмшиг Көвүн 

кенә. 2 Эцк көвүндэн хәәртә болад, кежэх кергән Көвүндэн 
даалїж, үзүлнэ. Тер энүнәс ик үүл үзүлх. Тегәд тадн икәр өвр- 
хит. 2 Эцк үксн эмтиг үкэрэснь босхж әм орулдгла эдлэр Көвүнь 
дурта күүнд эм орулна. 2223 Эцк эмтнэ зарһинь кехш. Көвүһинь 
Эцклэ әдл күндлэд, тевчтхэ гиһәд, Тер Көвүндэн эмтнэ зарһ 
кех йос даалїїж өгв. Көвүг эс тевчдг күн, Терүг илгэсн Эцкиг 
чигн тевчхш. “Үнэр таднд келжэнэв: Мини Үгим сонсад, Намаг 
Илгэсн Эцкдм иткснь мөнк жирлїїл эдлх. Тер күн зарла харішго. 
Тер үклэс һарад, эмн җирһл эдлж. 2 Үнэр келжэнэв: цагнь өөрдж 
йовна, цагнь лавта ирв! Үксн әмтн Бурхна Көвүнэ дууһинь 
сонсх. Болв Терүг сонссн эмтн эмдрэд жирїїлэн эдлх. 2Эцк эмн 
жҗирһлин булг болдг эдлэр Көвүндэн эмн жирїїлин булг болх арһ 
өгв. 2 Тегәд чигн Бурхн Көвүндэн Зарїїч болх йос өгв. Юнгад 
гихлә, Терүнэ Көвүн — Күмни Көвүн. 2? Бичә энүнд өвртн. Юн- 
гад гихлэ, цагнь өөрдж йовна, үкэрт кевтсн, үксн эмтн Күмни 
Көвүнә ду сонсад, үкэрэсн босж ирх. 2 Сэ кедгнь мөнк жирїїл эд- 
лхэр эмдрж босх. Му кедгнь зарһла харһулгдхин төлэ эмдрж 
босх. 3 Би эврэннь йосарн юм күцэж чадхшв. Би Бурхна келсэр 
зарһинь кежэнэв. Мини зарһм үнн чик, юнгад гихлэ, Би эврэннь 
санан-седвэриг күцэхэр шунжахшв. Намаг илгэсн Эцкин са- 
нан-седвэриг күцэхэр шунжанав. 


Исусин тускар герчллїїн 


3- Кемр Би эврэн Бийиннь тускар герчлсн болхла Мини үгд 
үнн уга. 32Зуг Мини тускар келдг дәкәд герч бәәнә. Би меднэв: 
Терүнэ Үгнь йосн үнн. 3Тадн Йоханур эмтиг илгәләт. Тер Мини 
тускар үн келв. 3 Күүнә герчллһн Нанд юмн биш болвчн, зуг 
тадниг аврулхин төлэ Би энүг келжэнэв. 3 Йохан герл өгдг 
шатжах шам мет бээсмн. Тадн болхла цаг зуур терүнэ герл авад, 
герлин толянд байрлхар седләт. 3 Зуг Би Йоханас даву ик герч- 
тәв. Эцкм Нанд дааліҗ өгсн олн керг-үүл Би күцәжәнәв. Эн 
олн керг-үүл Эцкм Намаг илгәсинь герчлжәнә. 27 Намаг илгәсн 
Эцкм Мини тускар бас герчлжәнә. Терүнә ду тадн төрүц сонсад 
угат. Терүнә дүр тадн төрүц үзәд угат. 3 Тегәдчн тадн Терүнэ үг 
зүркндэн хадһлҗ бэрхшит. Тер Намаг илгэж гиснд тадн итк- 
жэхшит. 3 Тадн Бурхна Бичг дасж умшнат. Энүгэр мөнк жирїїл 
эдлхит гиж саннат. Зуг тенд Мини тускар бичэтэ! * Тер бийнь 
тадн мөнк жирїл эдлхин төлә Нан тал ирхэр седжэхшит. 

41 Эмтнэ магтал нанд керго. 2 Зуг тадниг Бурхнд дурго болдгиг 
Би меднөв. 3 Би тадн тал Эцкиннь нерн деерэс ирв. Тадн Нанд 
оньган өгчәхшит. Эврэннь нерн деерәс хэр күн ирхлэ, тадн 
терүнд оньган өгнәт. “Яһҗ тадн Намаг иткж чадхмт? Тадн 
иткж чадшгот. Учрнь иим: тадн нег-негнэннь буульмж магта- 
лыг таасж ик чинрт тоолнат. Зуг ор һанцхн Бурхна магталыг 
авхар икэр хәәжәхшит? 4 Намаг Эцкиннь өмн тадниг гемшэхэр 
ирж гиһәд бичә сантн. Тадна нәәлжәсн Моше тадниг гемшәх. 
46 Кемр тадн Мошед итксн болхла, тадн Нанд чигн иткх билэт. 
Юнгад гихлә, тер Мини тускар бичлэ. * Зуг кемр тадн терүнэ 
бичснд эс иткхлэ, Мини келсн үгд яһҗ иткхмт? 


Тавн минїїн кү цадхлїїн 


Энүнэ хөөн Исус Һалилья (талданар келхд, Тиберэд) нуу- 

рин телтр көвэ тал һарад йовв. 2 Терүнә ардас кесг эмтн 
дахж йовцхав, тер юнгад гихлэ, гемтэ эмтиг эдгэж, ямаран 
өвөрц юм Исус кесинь тедн үзлә. 3 Исус уул деер һарад, тенд 
сурһульчнртаһан суув. “Еврей әмтнә Песах гидг нэр өөрдж 
йовла. 5 Исус эргндэн хәләһәд, кесг әмтиг аашсинь үзэд, Пи- 
липд келв: 

- Эн әмтиг цадххин төлэ альдас тиим дала өдмг хулдж 
авхмб? 

6Исус Пилипиг яһна гилч гиж сурв, бийнь болхла эврэн ю 
кехән меджәлә. 

7- Күн болһнд бичкн өдмгин тасрха өгхин төлә маднд бүкл 
сардан көдләд мөнг шингэх кергтә, – гиҗ Пилип хэрү өгв. 

8 Талдан нег Андрей гидг нертә сурһульч, Шимон Пётрин дү: 

9- Энд тавн ичмэн өдмгтә болн хойрхн заһста нег көвүн 
бәәнә. Зуг цуг эн тиим олн күүнд дегд бичкн хот болжана, - 
гиж Исуст келв. 

10 Цуг эмтиг суулһ, - гиж Исус келв. 

Теднә бээсн һазрт дала ноһан бээж, әмтн тер ноһан деер 
сууцхав. Тооһарн тедн тавн миңһн бээж. "Тегәд Исус өдмг 
авад, Бурхиг магтад, тер өдмгиг хуһлад, суусн әмтнд хуваһад 
өгв. Тиим кевэр Тер заһсиг бас хуваһад, эмтнд түгэж өгв. 
12 Эмтн хотан идәд цадсн хөөн Исус: 

- Цуг үлдсн хотыг үрәшгоһар цуглулж автн, — гиж сурпульч- 
нртан келв. 

13 Эмтн эклэд хотан идсн цагт тавхн ичмэн өдмг бээж, зуг 
сурһульчнр хотын үлдл цуглулхла, тернь хулсар гүрсн арвн хойр 
савд багтв. 

м- Эн күн орчлнд ирх Әәлдәч, - гиж әмтн Исусин кесн 
өвәрциг үзснэ хөөн келв. 

15 Исус эмтиг цуглрад, Терүг авад хаана ширэд суулһхар сед- 
жэхинь медәд, һанцарн үлдхэр уул темцж һарад йовж одв. 


Исус усн деегүр йовжана 


16 Асхн болхла, Терүнә сурһульчнр уулас нур тал бууһад йовц- 
хав. 77Тедн оңһц дотр орад, нур һатлад, Капернам гидг балһс- 
нур йовцхав. Харңһурсн цаг билэ, зуг Исус хәрү ирсн уга. 8 Ик 
салькнас көлтә нуурин дольган буслад, деврәд, усн ормасн їарн 
гив. 9 Тавн-зурїан дуунад сурһћульчнр оңһћцар усч йовхла, генткн 
нуурин усн деегүр Исусиг теднэ оңһц тал йовҗ йовхинь үзв, 
тедн дегд икәр ээцхэв. 

2% _ Энтн бив. Бичэ әәтн, - гиж Исус теднд келв. 

1 Тедн Исусиг онїїц дотр орулхар седхлә, оңһц тер алднд 
дарунь кергтә усна көвәд ирэд зогсв. 


Исус – амн-жирїїлин хот 


2 Маңһдуртнь нуурин телтр көвэд цуглрсн эмтн негхн оңһц 
бээсинь үзв. Исусиг оңіц дотр эс орсинь, сурһульчнр Терүн 
угаһар йовсинь эмтн медв. 2 Талдан онїїцс Тиберэдэс нег һазрур 
ирв. Тер һазрт урднь Исус Бурхиг магтж, өдмг эмтнд өгәд цад- 
хасн билэ. 2 Исусиг болн терүнэ сурһульчнриг тенд олж чадлго 
тедн оңһцсд суућһад Исусиг хәәһәд, Капернам балїїснур темцж 
йовцхав. 25 Нуурин телтр көвэд Исусиг олж авад тедн: 

- Багш, Та кезә нааран ирвт? -гиж сурцхав. 

26 __ Тадн онц темдг үзсн төлэд намаг хээжэхшит, зуг өдмг 
идж цадсндан хээжэнэт гиж Би үнэр келжәнәв. 27Дарунь үрж 
оддг хотын төлэ бичә көдлэд бээтн, зуг төрүц үрдго мөнк 
жирһл өгдг хотын төлэ көдлж бәәтн. Эн хотыг Күмни Көвүн 
таднд өгчөнэ. Яһад гихлэ, Тер Бурхн Эцкин онц темдгтэ, - гиж 
Исус хәрүднь келв. 

28- Бурхна керг-үүлмүд күцэхин төлө бидн ю кех зөвтәвидн? — 
гиж тедн сурцхав. 

29-- Бурхна керг-үүл күцэх гиснь — Бурхна илгэсн күүнд иткх 
гисн үг, -/ гиж Исус хәрү өгв. 

3 __ Мадниг Танд итктхә гиһәд Та ямаран өвэрц юм үзүлж 
чадхвт? Терүг үзәд бидн иткх биләвидн. Ямаран кергиг кү- 
цәхвт? — гижҗ эмтн хәрүднь сурцхав. 

3- Мана өвк-эцкнр көдэ һазрт «манна» гидг хот иддг бэ- 
эсмн. Энүнэ тускар Бурхна Бичгт иигж бичэтэ: «Идх өдмг 
Бурхн теднд тенгрэс өглэ», -- ГИЦХЭВ. 

32- Моше биш Мини Эцкм таднд йосн өдмг тенгрэс белгл- 
жәнә. 3 Эн Бурхна өдмг тенгрэс бууж ирэд, күмн эмтнд жирїїл 
өгнә, - гиж Исус әмтнд келв. 

3- Деед Эзн! Эн өдмгиг маднд оньдиндан өгч белглич! - 
гиҗ тедн келцхәв. 

355- Би эмн жирїїлин өдмгв. Нан тал ирсн күн төрүц өлсш 
уга. Нанд иткжэх күн төрүц ундасш уга. 3 Зуг Би таднд урднь 
келлэв: Тадн Намаг үзв чигн иткшгот! 3 Болв Эцкинм өгсн улс 
Нан тал цугтан ирх. Иржэх күүг Би төрүц көөш угав. 3 Юнгад 
гихлэ, Эврэннь күсл күцэхэр биш Бийм илгэсн Эцкин күсл кү- 
цәхәр Би тенгрэс бууж ирлэв. 3° Намаг илгэсн Эцкин күсл 
иим: Нанд даалһсн әмтиг нег чигн кү геелго цугинь сүл өдрт 
эмдрүлхв. 9 Мини Эцкин күсл эн: Бурхна Көвүг үздг, Терүнд 
иткдг күн болһн мөнк җирһлтә болх зөвтә. Сүл өдрт Би тедниг 
эмдрүлхв. 

41Терүг: Би тенгрэс буусн өдмг гисинь сонсад, евреймүд 
Исуст дурго болад һундлан келсмн. 

е _ Эн Йосипин көвүн Исус биший? Бидн энүнэ эк-эцкинь 
меднәвидн, тиим эсий? Ода юнгад эн тенгрэс бууж ирв гиһәд 
бәәдмб? — гиҗ тедн келцхәв. 

3-4 Бичә һундл өргтн, – гиҗ Исус келв. 

4- Намаг илгэсн Эцк угаһар, Нег чигн күн Нан тал ирж 
чадшго. Сүл өдрт Би тер күүг эмдрүлхв. 5 Бурхн күн болһниг 
дасхх гиж әәлдәчнр бичж. Эцким сонсад, Терүнә ном авч 
дассн күн Нан тал ирнэ. 4 Эцкиг күн үзв гиж би келҗжәхшв. 
Бурхнас ирсн Һанцхн Тер Эцкиг үзсн мөн. * Иткдг күн мөнк 
жирїїл эдлнэ. & Би - эмн-жирїїлин өдмгв. 4 Тана өвк экцнр 
көдәд «манна» гидг хот идсн бийнь цупар өнгрж одла. 5 Тенг- 
рәс ирсн өдмг онц йилһрнә. Энүг эдлсн күн төрүц үкш уга. 
у Би тенгрэс ирсн эмд өдмгв. Эн өдмгиг эдлсн күн мөнк 

жирїїлтэ болх. Эн өдмг - Мини цогц-махмуд. Эн махмудан 
Би орчлнгин эмн җирһлин төлэ өгхв. 

5- Эвроннь махмудан идтхә гиж маднд тер яһҗ өгхмб? - 
гиж евреймүд заагт зүтклдэн болв. 

5- Үнэр келжэнэв. Кемр тадн Күмни Көвүнэ махмудынь 
эс эдлхлэ, Терүнэ цусинь эс уухла, бий дотран эмн жирлїїл уга 
бээхит. 5 Махмудм эдлсн күн, цусим уусн күн мөнк җирһлтә 
болна. Сүл өдрт Би терүг эмдрүлхв. 55 Юнгад гихлэ, цогц би- 
йим — йосн хот. Мини цусм - йосн ундн. 5 Мини цогц бийиг 
эдлдгнь, Мини цусиг уудгнь Нанла негдәд бәәнә. Би терүнлә 
негдэд бәәнәв. 5 Би әм өгчәх Эцкин илгәсн күмб. Тер Нанд 
җирһл өгчәнә. Цогц бийим эдлжэх күүнд Би тиигж жирїл 
өгхв. 5 Эн тенгрэс бууж ирсн өдмг мөн. Эн тана эцкнр идсн 
манна гидг хот биш. Тедн идсн бийнь өнгрж одла. Зуг эн 
өдмг ЭДЛЖЭХ күн мөнкиндэн бээх, - гиж Исус теднд цәәлһҗ 
келв. 

59 Исус Капернам хотнд евреймүдин хурлд эмтиг сурһҗасн 
цагт келсмн. 


Мөнк жирїїлин туск үг 


6-- Эн ном дегд кецү. Кен энүг сонсж чадхмб? - гиһәд Ису- 
сиг соңссн әмтнә кесгнь келцхэв. 

6 Эн ном таднд харш болжану? - гиж Исус сурһульчнриг 
хәрүцжәхинь медәд келв. 

92- Күмни Көвүг урднь бээсн орн-нутгурнь хэрү өөд болж 
ниссинь үзэд тадн ю келхмт? 9 Бурхна Сэкүсн эм өгнә, күүнэ 
чидл олз өгхш. Мини келсн үг эм жирїїл өгдг Сәкүсәр дүүргнә. 
6 Зуг тадна зәрмнь иткжэхш. (Исус Терүнд эс иткх болн хөөтн- 
дэн урвх күүнә тускар урдаснь медлэ.) % Кемр Эцкм күүнд зая 
эс хээрлсн болхла, тер Нанур ирж чадшго. Терүнэ тускар Би 
таднд келлэв, - гиж цааранднь Исус келв. 

6 Эн үгмүдин хөөн сурһульчнрас кесгнь Терүг үлдәһәд хәрү 
ЙОВЖ ОДВ, дэкж тедн Исусиг дахсн уга. 

9- Тадн Намаг бас үлдэх санатавт? - гиж Исус арвн хойр 
сурһульчнрасн сурв. 

6- Деед Эзн минь, бидн кен тал йовхмб? Мөңк җирһл өгдг 
үгмүд Танд бәәнә. % Та Бурхнас ирсин гидгиг бидн медж итклә- 
видн, = гиж Шимон Пётр хәрү өгв. 

7 _ Тадниг, арвн хойр кү Би йилїж эс авлу? Зуг тадна заагас 
негнтн — эрлг! – гиҗ Исус келв. 

пТер Шимон Йуда Искериотин тускар келж. Тер арвн хой- 
рин негнь болсн бийнь, зуг хөөннь Исусас урвж. 


Исус болн Терүнә дүүнр 


Энүнэ хөөн Исус Һалилья һазр эргэд йовҗ йовла. Еврей- 

мүдин толһачнр Терүг алх арһ хәәсн төләд Исус Йудья һаз- 
риг эргж йовхар седсн уга. 2 Сегмүд гидг евреймүдин нэр өөрдж 
йовла", 

3- Эн һазриг үлдээд, Йудья һазр темцж байр-нээрт йов. 
Тенд сурһульчнр Чини кежэх өвәрц йовдлмуд үзх. “Эврэннь 
кесн үүлэн нуухмн биш, эмтнд медүлхин төлэ терүгэн үзүлх 
кергтэ. Бээсэн олн эмтнд үзүл, - гиж Исусин дүүнр Терүнд 
келцхәв. 

5 Исусин дүүнр чигн Терүнд иткдго бәәж. 

6- Зөвтә цаг Нанд ирәд уга. Таднд болхла ямаран чигн цаг 
амр. ?Таднд орчлн дурго болж чадшго. Тедн Нанд дурго. Тер 
юнгад гихлә, Би теднә хар йовдлмуд илдкж герчлнәв. Тер нә- 
әрт тадн эврән йовтн, Би тиигәрән йовшгов, Мини цаг ирәд 
уга, = гиж Исус хәрүднь келв. 

9 Тиигж келэд Тер Һалильяд үлдв. 


Исус сегмүд гидг нээрт 


19 Терүнэ дүүнр нээрт йовцхав. Тедниг йовсна хөөн Исус 
Бийэн медүллго нууцар бас тиигэрэн йовв. Ч Евреймүдин тол- 
һачнр нээрт ирэд: 

- Тер күн яйсмб? — гиһәд Исусиг хәәцхәв. 

12 Терүнэ тускар эмтн кесгтэн шимлдж күүндцхәв. Зәрмнь: 

- Тер сән күн, -- гижҗ келв. 

Зэрмнь: 

- Уга, тер әмтиг меклжэнэ, — гив. 

13 Зуг цупар евреймүдин толһачнрас әәһәд, Терүнә тускар күн 
илэр келсн уга. 4 Нәәрин өрәлнь давсна хөөн Исус сүмд ирәд 
экләд эмтиг сурһв. 5 Евреймүдин толһачнр өврэд: 





* Евреймүд көдэ һазрт бээсн цагиг тодлад, һаха сар чилж йовхла, 
хулһн сар эклхд эн нэр нәәмн өдрт темдглсн бээж. 

- Эн күн альдас тиим дала юм меддг болхв? Энтн сурһуль 
дасдг уга биләлм? — гиҗ нег-негнэсн сурцхав. 

16 Эн ном Мини биш, Намаг илгэсн Бурхна ном. "Терүнә 
таалыг күцэхэр седснь эн номиг Бурхнас эс гиж Бийэсм һар- 
чахиг лавта медх. 8Эврэннь нернэс келжэхнь эврэннь нерән 
дуудулхар шунна. Зуг Илгэснэ нериг дуудулхар шунж йовсн күн 
йосн үн келнә. Түүнд худл уга. ! Таднд Моше закан өгсн би- 
ший? Зуг таднас негн чигн күн тер закаг күцэжэхш. Тадн юнгад 
Намаг алхар седжәхмт? -ггиж Исус сурв. 

20 Чи хар сэкүстэч. Кен Чамаг алхар седжәхмб? — гиж әмтн 
хәрүцв. 

21- Би негхн өвәрц үзүлв. Тадн цуһар алн болжанат. 22 Мо- 
ше болхла, таднд эмн бийин үзүрин керчлһнә авьяс өгв. Тер 
авъяс түрүләд Мошеһәс биш өвк-эцкнрәс ирв. Тегәд тадн 
бемб өдрлә нилх көвүдин эмн бийин үзүр керчнәт. 23 Кемр 
Мошен закаг эвдшгоһар тадн бемб өдрлә нилхдин әмн би- 
йин үзүринь керчдг болхла, Намаг бемб өдрлә күүнэ бий 
цогциг эдгэв гиһәд юнгад тадн уурлҗахмбт? 24 Өнг-зүсэрнь 
кү бичә гемшэтн. Үнн чикәр кү гемшәтн, – гиҗ Исус хә- 
рүднь келв. 


Бурхна илгәсн Аврач кемб? 


25 Тер цагт Ерусалимд бээдг зәрм эмтн: 

--Эн күүг толһачнр алхар седжэнэ эсий? 2 Хәләтн, Энтн эмтн- 
лэ күүнджәнә, болв толһачнр Энүг хөрж үг келхш. Энүг Бурхна 
илгэсн Аврач гиж тедн бас санжахий? ?' Эн күн альдас ирсинь 
бидн меднэвидн. Зуг йосн Христос альдас ирхинь күн медхш, - 
ГИЖ, келцхәв. 

28 __ Тадн Намаг медвт. Намаг альдас ирсиг бас медвт. Үннэ- 
рий? Би эврэ санаһарн ирсн угав. Намаг Илгәснь йосн үннч. 
Зуг тадн Терүг медхшт. 2 Би Терүнэс ирв. Тер учрар Би Терүг 
меднэв. Тер Намаг илгэв, - гиж Исус эмтиг сүмд сурїїсн цагт 
чаңһар келв. 

3 Тиигхлә тедн Исусиг бэрж авхар седв. Зуг нег чигн күн 
Исусиг көндәҗ чадсн уга. Учрнь иим: Исусин цагнь ирэд уга 
бээж. 3! Олн заагт ик зунь Терүнд иткәд келв: 

- Бурхна илгәсн Аврач ирхлэрн Эн күүнэ үзүлсн онц темдгү- 
дәс үлү онц темдгүд үзүлхий? 

Харулчнр Исусиг бэрж авхар илгәгдснь 


32 Исусин тускар эмтн ю шимлдж келжэхинь паршмуд сонсв. 
Терүг бэрж авхар паршмуд, ах гелнгүд харулчнриг илгәв. 33 Исус 
ИЙГЖ келв: 

- Би таднла невчкн зуур бәәжәһәд, Намаг Илгэснд йовхв. 
34 Тадн Намаг хээхит. Мини бээх һазр тал тадн ирж чадшго уч- 
рас Намаг олж чадшгот. 

35 Евреймүдин толїачир нег-негнэсн: 

- Мадниг ирж чадшго гиһәд альдаран эн йовхар седжәхмб? 
Грек әмтиг сурїїхар еврей эмтн бээсн грек балһсд тал Эн йов- 
жахмн болвза? 3 «Тадн Намаг хәәхит, зуг олж чадшгот. Мини 
бээх їазр тал тадн ирж чадшгот» гисн үгмүд юн үгмүд бол- 
жахмб? – гиҗ сурцхав. 

”- Ундасжаснь Нан тал ирэд уутн. 3 Юнгад гихлэ, Бурхна 
Бичгт иигж бичэтэ: «Нанд иткдг күүнэ дотрас эм өгчэх усна 
булг урсад бээх», — гиж Исус байрин алдр сүл өдртнь босад, 
чанд дуућар келв. 

39 Энд Исус Эрүн Сәкүснә тускар келлэ. Терүнд итксн күүнд, 
хөөннь Эрүн Сәкүсн өггдх. Итксн улст тер цагт Эрүн Сэкүсн 
өггдсн уга билэ, юнгад гихлэ, Бурхн Исусиг өөдлүлэд уга бээж. 


Әмтн хоорндан әңгрснь 


4 Зармнь Исусин үгмүд сонсад: 

- Эн йосн әәлдәч! - гиж келцхәв. 

4 Зәрмнь: 

- Эн Бурхна илгәсн Аврач, — гив. 

- Бурхна илгэсн Аврач Һалильяс ирхий? & Бурхна Бичгт, 
Бурхна илгәсн Аврач Давидин тохмас Давид бәәсн Бетлехем 
гидг хотнас ирхинь бичэтэ эсий? – гиҗ зәрмнь келцхәв. 

4 Эмтн Исусин тускар келәд хоорндан энгрж. 4 Зэрмнь Терүг 
бэрж авхар седлә, зуг нег чигн күн Исусиг көндәсн уга. 


Евреймүдин толһачнрин эс итклїїн 


4 Аш сүүлднь, паршмуд болн ах гелнгүд тал харулчнр хэрү 
ирцхэв. 

- Юнгад тадн Исусиг бэрж эс авч ирвт? - гиж паршмуд болн 
ах гелнгүд сурцхав. 

4 _ Нег чигн күн урднь тиигж келсн уга билэ, -- гиж ха- 
рулчир хәрү өгв. 

4 _ Тер тадниг бас меклчкви? -ггиж паршмуд сурв. 

48 Ода күртл толһачнрас болн паршмудас нег чигн күн итксн 
уга биший? 9 Уга. Зуг тер эгл эмтн закана тускар ю медх билэ? 
Теднд Бурхна харал тусж, - гиж паршмуд хэрүднь келв. 

5% Паршмуд заагт бээсн Никодим гидг күн бээж. Тер урднь 
Исусла харһдг бээсмн. 

Я- Мана Закаһар бидн түрүлэд күүг ю кесинь медхәр сурж 
сонслго бээж, зарһинь кех зөв угавидн, - гиж Никодим келв. 

5- Чи бас Һалильясвч? Бурхна Бичг сээнэр дасад медхич, 
Һалильяс нег чигн әәлдәч төрүц ирхш, —– гиҗ тедн Никодимд 
хэрү өгв. 

% Энүнә хөөн цућһар гер талан тарад йовцхав. 


Аля күүкд күүнә йовдлын тускар 


Исус олив модна уул темцж һарад йовв. 2Өрүн өрлә Тер дәкн 

сүмин һаза ирәд зогсв. Цућар Терүнэ өөр ирәд хурцхав. Исус 
сууһад эмтнд сурїЇїмж өгәд дасхв. Тер цагт ном цәәлһәчнр болн 
паршмуд нег аля йовдл Парїад бэргдсн күүкд кү Терүнүр авч 
ирәд, әмтнә чирәд зогсав: 

4- Багш, эн күүкд күн хуульч йовдл кеһәд бәргдв. 5 Мошен 
закан тиим күүкд улсиг чолућар цокж алтн гиж закна. Та ю 
келнәт? — гиҗ тедн сурв. 

6Тедн Исусиг сөрж тиигҗ сурцхав. Цааранднь Исусиг хәрү- 
һинь өгч эс чадхлань, үгэрнь бэрж авхар эн күүндвриг эклцхәв. 
Зуг Исус өкәһәд, һазр деер юм бичәд суув. 7Тедн зогсн бээж 
суржахла, Исус босад: 

- Тадн дундас килнц угань хамгин түрүн энүг чолуһар 
ШИВТН, -- ГИЖ келв. 

8 Дэкэд Исус саак кевэрн өвдглж сууһад һазр деер юм бичв. 
9 Энүг сонссн эмтнэс настань эклэд йовв, тедниг дураһад на- 
адкснь бас дахлдв. Исус һанцарн үлдв. Күүкд күн Исусин өмн 
зогса бээж. 

10 _ Тедн цуһар яһсмб? Зарһичинь кех нег чигн күн үлдсн 
угай? – гиҗ Исус ормасн босад күүкд күүнд келв. 

п _ Уга күн үлдсн уга, Ах Нойн! – гиж тер күүкд күн келв. 

- Би бас зарһичн кешгов. Эврэннь хаалһарн йов, эн өдрэс 
авн килнц бичә ке, – гиж Исус хәрүднь келв. 

Исус — орчлңгин герл 


2- Би орчлнгин герлв, Намаг дахжах күн харнїуд йовшго. 
Тер эмн жирїлл өгдг герлтә болна, —– гиҗ хөөннь Исус дэкн 
ЭМТНД келв. 

в- Чи эврэн Бийиннь тускар герчлжэнэч. Чини герчллһн 
йосн үнн биш, — гиҗ паршмуд өмнэснь келцхәв. 

м- Би Бийиннь тускар герчлв чигн, Мини үгмүд үнн. Юнгад 
гихлә, Би альдас ирсән альдаран йовхан меднәв. Тадн Намаг 
альдас ирсинь альдаран йовжахинь төрүц медж бээхшит. 7 Тадн 
эмтнэ хэлэцэр кү гемшэнэт. Би кү төрүц гемшэхшв. !5Кемр Би 
кү гемшэхлэрн үнн кевэр гемшэнэв. Юнгад гихлэ, Би панцарн 
бишв. Намаг илгэсн Эцкм Нанла хамдан бәәнә. !7Тана закаһар 
хойр күн герчлхлэ, теднэ герчллһн чик болна. 8 Би Бийиннь тус- 
кар герчлжөнэв. Намаг илгэсн Эцкм бас Мини тускар герчлжэ- 
нэ, – гиҗ Исус хәрүднь келв. 

19 __ Чини Эцкчн альдв? —– гиж тедн сурцхав. 

- Тадн Намаг чигн болн Мини Эцким медхшит. Кемр тадн 
Намаг медсн болхла, Мини Эцким бас медх билэт, - гиж 
Исус келв. 

29 Цуг энүнэ тускар Исус сүмд бэрц өгдг хээрцгин өөр зогсж 
келсмн. Исусин цагнь ирэд уга бээж, тер учрар нег чигн күн 
Исусиг бэрж авсн уга. 


Мини йовх пазрт тадн ирж чадшгот 


21 Дәкәд Исус иигж келв: 

- Ода Би йовжанав. Тадн Намаг хәәһәд, килнцдән даргдад 
үкхит. Мини йовх һазрт тадн ирж чадшгот. 

2- Энтн эмэн хорлж үкхэр седжәх бээдлтэ. Юнгад гихлә, 
Мини йовх һазрт тадн ирж чадшгот гиж келсмн, -- гиж еврей- 
мүдин толһачнр хоорндан күүндцхәв. 

23 _ Тадн цућар дора бээсн орчлнгас болжанат. Би болхла деед 
тенгрэс. Тадн эн орчлнгин эмтн. Би эн орчлнгин бишв. 24 Би 
таднд келлүсв: Тадн килнцдән даргдад үкхит. Кемр тадн Би бэ- 
энэв гисн үгдм эс иткхлә, тадн килнцдэн даргдад үкхит, - гиж 
Исус цаарандан келв. 

25- Тиигхлә Та кембт? -гиж тедн сурцхав. 

- Ю хәәҗ би таднла күүндэд суунав? 26 Кесг юм тадна тус- 
кар Би келж гемшэж чадх билэв. Зуг Намаг Илгэснэс сонссан 
орчлнд герчлж келжэнэв. Намаг Илгэснь йосн үннч, - гиж 
Исус келв. 

27Тедн Исусиг Эцкиннь тускар келжэхинь медсн уга. 2 Цаа- 
ранднь Исус келж бээнэ: 

- Күмни Көвүг деер һарсна хөөн Би бээнэв гисм лавта медж 
авхит. Эврэннь дурарн Би юм кежэхшв. Эцкимм дасхсн үгиг Би 
әмтнд цээлїЇїж келнәв. 2 Намаг Илгэснь Нанла хамдан бәәнә. 
Терүнд кергтә юм Би оньдин кедв. Тегэд Намаг һанцараһим 
Тер үлдэхш. 

з Эн үгмүдин хөөн кесгнь Исуст иткв. 


Исус килнцәс яйж сулдж һархин тускар келжәнә 


3- Кемр тадн Мини номар бээхлэ, тадн йосн Мини сур- 
һульчнр болжанат. 32Тадн йосн үнниг медхит, үнн тадниг 
сулдхх, – гижҗ Исус Бийднь итксн евреймүдт келв. 

3-4 Бидн Абрахамин үлдл тохм, бидн нег чигн күүнд заргдад 
мухла болж йовсн угавидн. Яһҳҗ чи мадниг сулдххмч? - гиж тедн 
хэрүднь келцхэв. 

3- Үнэр келжэнэв, килнц кежэх күн килнцин мухла бол- 
жана. 3 Мухла күн герт оньдиндан бээж чадхш. Көвүн болхла 
мөңкиндән гертән бәәнә. 3 Кемр Көвүн тадниг сулдххла, тадн 
йосндан сул болхит. 3 Тадниг Абрахамин үлдл тохминь меднәв. 
Мини үгм тадна седклд багтжахш, тер учрар тадн Намаг алх са- 
натат. 3 Би таднд Эврэннь Эцкәсн үзсн юман келжәнәв. Тадн 
болхла бас эврэннь эцкәсн сонссн юман келжэнэт, - гиж Исус 
теднд келв. 

3 __ Мана эцкмдн Абрахам, -ггиж тедн хәрү өгв. 

- Кемр тадн Абрахамин үрдүд болсн болхла, тадн Абрахамла 
эдл кергән күцэх билэт. 2 Таднд Бурхнас сонссн үнниг келжэ- 
нәв. Тадн Намаг зөрц алхар седжэнэт. Абрахам тиигж бээдго 
билә. “Тадн эврэннь эцкиннь кесн юмиг кежэнэт, - гиж 
Исус келв. 

- Мадн нег эцктөвидн, Бурхн Бийнь - мана Эцк. Бидн йосар 
һарсн үрдүд, -- ГИЖ Тедн келихэв. 

2- Кемр Бурхн тадна Эцк бээсн болхла, тадн Нанд дурта 
болх билэт. Юнгад гихлэ, Би нааран Бурхнас ирлэв. Эврэннь 

санаһарн Би ирсн уга билэв, Намаг Бурхн илгәв. 525 Мини келсн 
үгм тадн яһад эс меднәт? Яһад гихлэ, тадн Намаг сонсхар сед- 
жэхшит. “Тана Эцктн - эрлг. Тегәд тадн терүнә дурар бээхэр 
седжэнэт. Тер кезәнәс авн үннлә таардго алач бээсмн. Терүнд 
төрүц үнн уга, худлч болн худлын эцк. Тегәд худл терүнә 
төрскн келн. 4 Би үнэр келжэнэв, тер учрар тадн Нанд итк- 
жәхшт. 4 Тадна негнтн Намаг килнц Парїївч гиж гемшэж чад- 
хий? Би таднд үнэр келхлэ, юнгад тадн эс иткнэт? * Бурхна 
үрдүд Терүнэ үг сонсна. Тадн Бурхна биш болад, Мини үгм 
сонсжахшт, - гиж Исус келв. 


Абрахамас түрүләд Би бәәләв 


4-4Чи хар сәкүстә Шамарья күнч гиһәд бидн чикэр келсн 
биший? -гиж евреймүд Исуст келцхэв. 

49- Би хар сэкүстэ бишв. Би эврэннь Эцкән тевчнэв. Тадн 
Нанд му нер өгчэнэт. 5 Би Эврэннь нерэн туурулхар седжэхшв. 
Зуг Мини туурмж хөэжэх, Мини төлә әмтнә зарһинь кедгнь 
бәәнә. 5 Үнэр келжэнэв: Үгм дахж күцэдг күн мөнкиндэн үкш- 
го! -гиж Исус келв. 

5- Чамаг хар сәкүснд эзлгдсинь ода бидн йосндан үзжэнэ- 
видн! Абрахам болн ээлдэчир кезәнә өнгрж одв. Зуг үгим дахж 
күцәдг күн мөнкиндэн үкшго гиж Чи келжэнэч. 5 Чи мана Аб- 
рахам эцкэс деер болжахмчи? Абрахам өнгрв, болв ээлдэчнр 
кезәнә өнгрж одв. Бийэн кенд тоолад тиигжэхмч? - гиж еврей- 
мүд хәәкрцхәв. 

5- Кемр Би Бийдэн туурмж хәәжәхлә, тер туурмж юмн биш. 
Зуг Мини Эцкм Намаг туурулжана! Тадн Терүг Мана Бурхн гиж 
дууднат! 55 Тадн Терүг төрүц меддго билэт. Зуг Би Терүг меднәв. 
Кемр Би Терүг медхшв гиж келсн болхла, Би таднла эдл худлч 
болх билэв. Зуг Би Терүг меднэв. Терүнэ келсн үгмүдиг сонсж 
күцэдв. 56 Абрахам эцктн цагм үзх гиж байрлжала. Цагм үзэд ик 
байрта үлдв, - гиж Исус хәрү өгв. 

5- Чи эврән тэв күрәд угач, яйж Абрахамиг үзсмч? -гиж ев- 
реймүд сурцхав. 

58- Абрахам экиннь геснэс һарад уга бээтл Би Бээлэв, үнэр 
таднд келжэнэв, - гиж Исус келв. 

59 Тиигхлэ тедн чолу авад Исус тал шивж алхар седв. Зуг Исус 
теднэс бултад, сүмэс парад Йовж одв. 

Сохр күэдгэлїїн 


Нег дэкж Исус йовж йовад, нег сохр кү үзв. Тер күн һарснас 
авн сохр бәәж. 

2 Багш, эн күн юнгад сохр һарсмб? Кен килнц һарһсмб, эн 
күн аль энүнә эк-эцкнь? —– гиҗ сурһульчнр Исусас сурцхав. 

з— Тер чигн, эк-эцкнь чигн килнц һарһсн уга. Эн күүг эдгә- 
һәд, әмтнд Бурхна күчиг үзүлхэр цуг эн учрв. “Өдр чилэд уга 
бәәтл бидн Намаг Илгэсн Эцкин керг күцэх зөвтэвидн. Удл уга 
харнһу сө болх, тиигхлә күн юм кеж чадшго. 5 Эн һазр деер бэ- 
әтл Би нарт делкән герл болжанав, —– гиҗ келәд, 6 Исус һазрт 
нульмад, шүлсәрн шора зуурч, сохр күүнә нүднднь түркв. 

7— Ода болхла йовад Шилоах гидг уснд нүүрэн уһачк, - гиж 
Тер сохр күүнд келв. 

(Шилоах гисн - «Илгәгдсн» гисн үг.) Сохр күн йовад, нүүрэн 
уһаһад ирхлэрн юм үздг болв. 8Хам-хоша бээсн эмтн терүг 
Тууль һууҗ йовсинь үзсн эмтн сурцхав: 

- Эн Пууль һууҗасн күн мөн биший? 

9 Зармнь: 

- Тертн Бив, — гив. 

- Уга, энтн терүнә дүрстә, - гиҗ зәрмнь келцхәв. 

Эдгсн күн бийнь келв: 

- Тертн Бив. 

10 Яһҗ чамд нүднэ харан орв? – гиҗ тедн сурцхав. 

пТер хәрүднь: 

- Исус гидг нертә күн шораһар бальчг кеһәд мини нүднд 
түркв. Дәкәд Тер Шилоах гидг уснд нүүрэн уһа гив. Би йовад 
нүүрэн уһасна хөөн үздг болв. Нүднэ харан нанд орв, – гиж 
келв. 

0 _ Тер күн альдв? – гиж тедн эдгсн күүнэс сурцхав. 

- Би меджэхшв, — гиҗ эдгсн күн хәрү өгв. 


Паршмуд харан орсн күүг мөшкжәнә 


13 Тиигхлә тедн харан орсн күүг паршмуд тал авч ирцхәв. 
м Бемб өдр Исус шүлсәрн шора зуурч, эн күүнә нүдн хара 
орулв. !5 Паршмуд тер күүнэс: 

- Нүднә харан чамд яйж орсмб? -гиж сурцхав. 

- Исус мини нүдм бальчг түркв, би нүүрэн уһаһад юм үздг 
болв, -/ ГИЖ эдгсн күн келв. 

16 Зэрм паршмуд: 

- Чамаг эдгэсн күн Бурхнас ирсн күн биш, юнгад гихлэ, 
энтн бемб өдриг бемб өдр гиж тоолхш, — гицхәв. 

Зәрмнь болхла: 

- Килнцтә күн тиим өвөрц юмиг яһҗ чадхмб? – гиж келцхэв. 

Теднэ хәләц-тоолврнь онц йилһгдв. 

17 — Нүднчн Тер сексн учрас чи эврэн Терүнэ тускар ю келж 
чадхмч? - гиж паршмуд эдгсн күүг мөшкв. 

Эдгсн күн: 

- Тер әәлдәч, — гив. 

88 Евреймүдин толһачнр терүг сохр бәәсинь, дәкәд нүднә харан 
орсинь итксн уга бээж. Тедн тер күүнэ эк-эцкинь дуудхар шиидв. 

19 __ Эн тана көвүнтн биший? Энүнэ тускар тадн сохр билэ 
гисн бишийт? Ода яһҗ энтн юм үздг болсмб? - гиж тедн 
сурцхав. 

2 __ Эн мана көвүн гиж бидн таньжанавидн, энүг һарснас авн 
сохр бәәсинь меднэвидн. 2 Зуг яһҗ эн юм үздг болсинь, кен нү- 
динь эдгәсинь бидн медхшвидн. Энүг бийәснь суртн. Мана көвүн 
нас күрсн күн, хәрүһинь таднд өгч чадх, – ГИЖ эк-эцкнь келцхэв. 

2 Эк-эцкнь евреймүдин толїачнрас әәһәд тиигҗ келцхэв. 
Юнгад гихлэ, Исусиг Бурхна илгэсн Аврач гиж тоолснь хурлас 
көөгдх гисн шиидвр евреймүдин толїачнр батлсмн. 2 Тегәд 
ЧИГН ЭК-ЭЦКНЬ: 

- Энтн наста күн, бийэснь суртн, —– гицхәв. 

24 Паршмуд эдгсн күүг хойрдад дуудв. 

- Бурхна чирәд үн кел! - гиж тедн келцхэв, -ГЧамаг эдгэсн 
күүг килнцтәһинь бидн меднэвидн. 

25 __ Терүг килнцтә эс килнцтәһинь би медхшв. Урднь сохр бэ- 
әһәд, дәкәд харата болсан сәәнәр меднэв! - гиж эдгсн күн келв. 

26 _ Тер чамд ю кесмб? Чини нүдичн яйж эдгсмб? -ггиж пар- 
шмуд мөшкв. 

2- Би таднд келж өгләв, тадн соңссн угат. Намаг дэкн-дэк- 
нәс сонсх дурн таднд яһад күрәд бәәнә? Тадн Терүнә сур- 
һульчнр болхар бас седжэхм0т? -гиж тер хэрү өгв. 

28 Тиигхлә тедн эдгсн күүг шоодад, му келэд: 

- Чи эврэн Терүнә сурһульч! Бидн Мошен сурһћульчнрвидн! 
2 Бурхн Мошелә күүндсинь бидн меднэвидн. Эн күүнэ тускар 

болхла бидн юм медхшвидн. Эн күн альдас ирсинь медхш- 
ВИДН, -- ГИЖ тедн келцхәв. 

3 Я-а! Акад юмб? Терүг альдас ирсинь чигн медхшийт? 
Тертн болхла мини нүдм секв. 3! Бурхн килнцтэ эмтиг сонсхш 
гисинь бидн меднэвидн. Бийинь күндлдг Терүнэ дурар бээдг 
эмтиг Бурхн сонсдгинь бидн меднәвидн. 22Орчлн үүдснэс авн 
ода күртл кен чигн һарснас авн сохр күүнд хара орулдгинь сон- 
сгдад уга. 3 Кемр Эн Күн Бурхна Күн биш болсн болхла, Тер 
иим юм үзүлж чадшго билә, – гиж эдгсн күн хәрүднь келв. 

3 Чи килнцтә төрләч. Маднд уха заах зөв чамд уга, - гиж 
хәрүднь келәд, тедн эдгсн күүг хурлд ирдгинь уурулв. 


Сохр ухан-седклин тускар 


35 Исус эдгсн күүг паршмуд тиигсинь сонсад, терүг олж 
авад сурв: 
- Чи Күмни Көвүнд иткжэнч? 


зе _ Тертн кемб, Ах Нойн минь? - гиж тер сурв, - Келтн 
нанд, би Терүнд иткнэв. 

3- Чи ода Терүг үзжэнэч, Тер чамта күүнджэнэ, – гиж 
Исус келв. 


38 Гиигхлэ күн: 

- Деед Эзн, би иткжэнэв, - гиһәд Исуст сөгдж мөргв. 

39 Исус келв: 

- Сохр эмтнд хара орулж, харата эмтиг сохрулхар Би эн 
орчлнд ирв. 

4 Өөрнь бәәсн паршмуд: 

- Бидн бас сохр болжахмб? — гиһәд сурцхав. 

4 Исус: 

- Кемр тадн сохр бәәсн болхла, тадн эврэннь килнцдән буру 
уга болх билэт. Зуг тадн үзжэнэвидн гисн төләдән, тадн деерән 
буру толћһатат. 


Хөөчин тускар 
1 - Хөөнә хаша дотр үүдәр орлго талдан орм олж авад орсн 
күн — хулхач болн деермч, гиж үнэр таднд келжәнәв. 2 Ха- 


шан үүдәр орсн күн эврәннь хөөдин хөөч мөн. 3 Манач терүнд 
үүдинь секнә. Хөд дууһинь сонсна. Тер эврэннь хөөдән нерэрнь 
дуудад, дахулад һазаран һарна. “Хөөч хөөдөн цуглулж һазаран 

һарһад, бийнь өмннь һарад уралан йовна. Эзнэ ду таньдг учрас 
тедн хөөчин ардаснь дахж йовна. 5Күүнэ ду хөд медхш. Тегэд 
күүнэ күүг тедн дахшго. Хөд гүүһәд тарад Йовж одх, — гив. 

6Исус үлгүрлж келсмн, зуг Терүнэ үгмүдин чинринь эмтн 
медж чадсн уга. 


Исус-сан хөөч 


7— Би хөөнэ хашан үүднв, гиж үнэр келжэнэв. 8 Нанас урд 
ирсн эмтн хулхачнр болн деермчир. Хөд тедниг сонссн уга. Би 
лавта үүднв. Нанар дамжж орж Һһарснь эмэн харсж аврх. Тер 
күн орж Парад, урһцта-идгтә һазр олж авх. !° Хулхач юм хулхал- 
хар, алхар, күүчж хамхлхар ирнэ. Би болхла эмтнд йосн 
элвг-делвг әмн-җирһл өгхөр ирв. "Би сэн хөөчв. Сән хөөч эв- 
рэннь хөөдин төлэ эмэн әрвллго өгхдөн белн. 2 Ялч болхла 
йосн хөөч биш. Хөд терүнэ биш. Ялч аашсн чоныг үзхлэрн, хө- 
өдиг хаяд, әәһәд, зулад йовж одна. Тиигхлә чон зэрм хөөдиг 
шүүрч авна, наадкснь тарад йовж одна. !З Ялч йосн хөөч биш, 
тер ялч болад зулж одна. Тер хөөдиг йосндан асрж хэлэхш. 
14-15 Би сән хөөчв. Эцк Намаг меднә, Би Эцкән бас меддв. Тиим 
кевэр Би Эврэннь хөөдөн сээнэр меднэв, хөөдм Намаг бас 
меднә. Эврэннь хөөдин төлө Би эмэн әрвллго өгхдән белнв. 
16Талдан хөд Нанд бас бәәнә. Тедн эн сүргин хөд биш. Би тед- 
ниг бас дахулж авч ирх зөвтәв. Тедн Мини ду бас сонсх. Удл уга 
цућар нег хөөчтэ нег сүрг болх! ! Би эмэн хәрү авхин төлэ өгх- 
дэн белнв. Тер учрар Эцк Нанд хээртэ. " Кен чигн Мини эмиг 
булаж авч чадшго. Би эврэ дурарн эмэн өгчэнэв. Эмэн өгх 
чигн, хэрү авх чигн йосн Нанд бәәнә. Тиигж Нанд Эцкм закв, - 
гиж Исус келв. 

19 Эн үгмүдин хөөн еврей эмтн хоорндан хувагдв. 

22-Эн--ухань көндрсн хар сэкүстэ күн. Ю хээж Энүг сонс- 
жант? – гиҗ кесгнь келцхэв. 

21 Зармнь: 

- Хар сэкүснд эзлгдсн күн тиигж келшго. Хар сэкүсн сохр 
күүнд хара орулж чадхмб? - гицхэв. 


Евреймүд Исуст иткжәхш 


2Үвл болсмн. Ерусалимд һол сүм шинрүлж нерэдлїїнэ нэр 
болв. 2 Исус сүмин хашан дотрк Соломон хаана нертэ бээрн 
дотраћһар йовж йовла. 2 Әмтн Терүнэ өөрнь зогсв. 

- Кедү күртл Чи мадниг өврүлж зовахмч? Кемр Чи Бурхна 
илгәсн Аврач болхла, тодрхаЛар кел маднд, -- ГИЖ тедн келцхэв. 

25 Исус иигж келв: 

- Би таднд келлэв. Тадн итксн угат. Эцкинм күчәр кесн 
йовдлмуд Мини тускар келжәнә. 2 Тадн Мини хөд биш болсн 
учрас Нанд иткжэхшит. 2? Мини хөд дууһим сонсна. Би тед- 
ниг таньж меднэв. Тедн Намаг дахж йовна. 28 Би теднд мөнк 
җирһл өгнэв. Тедн мөнкиндэн үкшго. Мини хөөдиг Нанас 
күн булаж авч чадшго. 29 Нанд Эцкин өгсн юмн цуг юмнас де- 
ер. Тедниг Эцкэс күн булаж чадшго. 3 Эцк Би хойр ни-негн- 
ВИДН. 

3Тиигхлэ евреймүд саак кевэрн Исусиг алхар чолу һартан 
авцхав. 

32 Зуг Исус: 

- Би тана чирэд Эцкин даалһсн кесг сэн йовдлмуд күцэвүв. 
Ямаран йовдлас көлтә тадн Намаг чолуһар цокхар седжэхмт? - 
гиҗ келв. 

33 Бидн чамаг сэн йовдлмудас көлтә цокхар седжэхш- 
видн. Чамаг Бурхиг му келснә төләд, эгл күн Бийән Бурхнд 
тоолсн төләд чолуһар цокхар седжэнэвидн, —– гиҗ евреймүд 
хәрүцв. 

34 _ «Тадн — бурхд» гиж Бурхн келснь тална Заканд бичэтэ 
биший? 35-36 Бурхна Бичгт бээсн үгмүд мөнкиндэн үнн болд- 
гинь бидн меднэвидн. Бурхна Үг авсн улсиг бурхд гиж 
Бурхн нерәдсн биший? Намаг Эцкм шүүж авад орчлнд ил- 
гэв. Би - Бурхна Көвүнв гиж келхлэ, Бурхиг муурулжана 
гиһәд яһад тадн Намаг гемшәжәхмбт. 3 Кемр Мини Эцкин 
даалһсн йовдлмудыг Намаг эс күцэхлэ, бичә Нанд итктн! 
38 Кемр Мини Эцкин даалһсн йовдлмудыг Би күцэхлэ, Ми- 
ни үгд эс итквчн, Мини кесн йовдлмудт итктн. Тиигэд Би 
Эцклэ негдэд, Эцк Нанла негдэд бээдгинь медхит, - гиж 
Исус келв. 

39Тедн саак кевәрн Исусиг бэрж авхар седв, зуг Исус теднд 
бэргдсн уга. 9 Цааранднь Исус дэкэд Йордан һолын телтр эрг 
тал Һарч йовад тенд үлдсмн. Тенд Йохан урднь эмтиг уснд 
кирслсмн. “Олн күн Исусур ирлә: 

- Йохан өвэрц йовдлмуд эс үзүлв чигн, зуг эн күүнэ тускар 
келснь цугнь үнн, -- ГИЖ тедн келцхәв. 

4 Тенд олн әмтн Исуст итксмн. 

Лазарин үкл 


1 Йудья Пазрин Бетэнья хотнд Лазарь гидг күн гемтж. Тер 

Март Мирьям гидг хойр эгчтә бээдг бээж. 2 Мирьям 
канкнсн үнртэ тосиг Деед Эзн Исусин көлднь түркәд, үсэрн 
арчдг күүкд күн. Терүнэ дү Лазарь күнд гемтэ бээж. 

3— Деед Эзн, Тана хээртэ үр икэр гемгжэнэ, - гиж эгчнр 
Исус тал зэнг илгэв. 

4Исус энүг сонсад: 

- Эн гемэс көлтэ Лазарь үкшго. Бурхиг туурулхин төлэ цуг эн 
учрх. Бурхна Көвүг бас туурулхин төлә эн гем ирж, -- ГИЖ келв. 

5 Март, Мирьям болн Лазарь Пурвнд Исус ик дурта бээж. 9Зуг 
Лазариг гемтэ бәәсинь соңсв чигн, Исус бээсн Һһазртан хойр 
өдртән бәәв. 7Энүнэ хөөн Исус эврэннь сурһульчнртан: 

— Хәрү Йудья һазрур йовхмн, -гиж келв. 

8- Багш, тенд эмтн Таниг чолуһар цокхар седлэ. Тер бийнь 
Та тиигэрэн йовх санатавт?! —– гиж сурһульчнр келв. 

95- Арвн хойр часин кемжәнд өдр герлтә болна, тиим эсий? Өд- 
рәр йовсн күн бүлршго, тер эн орчлнгин герлиг үзнэ. "Ора сөө- 
һәр йовдг күн бүдрх, юнгад гихлэ, тер герл уга,- гиж Исус келв. 

п_ Мана үр Лазарь унтж одв, зуг Би терүг серүлхэр йовжа- 
нав,-гиж Исус немж келв. 

0 _ Деед Эзн, кемр тер унтсн болхла, тертн эдгжэх болвза? - 
гиж сурһульчнр сурв. 

з Исус теднд Лазарь өнгрв гиж келлэ, зуг сурһульчнр Исусиг 
нөөрин тускар келжэхинь санв. “Тиигхлэ Исус: 

- Лазарь өнгрж одв, - гиж илэр келв. 

15-|Терүнлэ хамдан урднь эс бээсндэн Би байрлжанав. Энүн 
деерәс тадн Нанд иткхит. Эн учрсн юмн таднд туста болх. Ла- 
зарь тал йовцхай, - гиж Исус немж келв. 

16Тиигхлэ Томас гидг күн (тер Икрин өрәсн бээсмн) наадк 
сурһульчнрт келв: 

- Йовцхай! Исусла хамдан үкцхэй! 


Исус эги дү хойрин зүркинь тогтнулжана 


п Исусиг ирхд Лазарин цогцнь дөрвн өдр үкәрт кевтсн бээж. 
18 Бетәнья Ерусалимас һурвн дууна шаху бәәсмн. ! Урднь Март 
Мирьям хойрт кесг евреймүд ирәд, теднә ахиннь тускар һундл 

төрүлж,. 2 Исусиг аашсинь сонсад, Март Терүг тосхар һарв, Ми- 
рьям гертэн үлдв. 

21-- Деед Эзн минь, Таниг энд бээсн болхла, дүм үкшго билэ. 
22 Болв би ода чигн меднэв, Бурхн сурсн юмитн Танд өгх, - гиж 
Март Исуст келв. 

23-Чини дүүчн эмдрх, - гиж Исус хәрүднь келв. 

24- Би меднэв, тертн сүл өдрт әмдрллһнә өдрт эмдрх, – гиж 
Март келв. 

25- Би – әмдрллһн болн жирїл. Нанд иткдг күн үкв чигн 
эмдрх. 26Болв эмд деерэн Нанд иткснь төрүц үкшго. Чи Мини 
келсн үгд иткжәнчи? —– гиҗ Исус сурв. 

27 _ Э, иткжәнәв, Деед Эзн, Таниг орчлнд ирсн Бурхна Кө- 
вүн —– Бурхна илгэсн Аврач гисинь иткжэнэв, – гиҗ Март 
хәрү өгв. 


Исус уульжана 


28 Цуг энүг келэд, Март хэрж ирәд, дү күүкән дуудад: 

- Багш ирв, энд бәәнә. Тер чамаг дууджана, - гиж шимлдж 
келв. 

2 Мирьям үгинь сонсад, босад Исус тал адїїж һарад йовв. 
30 Исус тер хотн дотр орад уга бээсмн. Тер Мартан тоссн 
ормд зогсжала. 3! Мирьямин герт ирсн евреймүд терүнд сана 
зовж төвкнүлжэлэ. Мирьямиг босад йовхлань, терүг үкэр 
тал уульхар йовжана гиж санад, тедн ардаснь дахв. 22Ми- 
рьям Исусин бээсн Һһазрт ирэд, Терүг үзэд, көлднь киисэд 
келв: 

- Деед Эзн минь! Таниг энд бээсн болхла, дүм үкшго би- 
ЛЭ, — ГИВ. 

33 Исус оркрж уульжах Мирьямиг болн евреймүдиг үзәд, һа- 
шудж гейүрв. 

з _ Терүнә цогцинь тадн альд төвсмт? — гиҗ Исус сурв. 

— Йовхм, Та эврән үзхит, -- гиж тедн келцхэв. 

35 Исус уульв. 

36-- Энтн үнэр Лазарьт хөэртэ бээж, - гиж евреймүд нег-нег- 
ндән келцхәв. 

э Тер бийнь зәрмнь: 

- Сохр күүнд хара өгсн күн Лазариг өнгрүлшгоһар юнгад юм 
эс кесмб? — гиҗ келцхәв. 

Исус Лазариг әмдрүлжәнә 


38 Исус гейүрәд үкәр тал йовв. Үкәр гисн хадын көндә билэ. 
Хадын амн чолућһар хаалһата бээж. 

3 _ Эн чолу түлкәд хооран кетн, - гиж Исус закв. 

Үксн күүнэ эгчнь Март: 

- Деед Эзн минь, тендэс үмкэ үнр һарчана, Лазарин цогцнь 
дөрвн өдр үкэрт кевтнэ, — гив. 

4 Тиигхлә Исус: 

- Би чамд келлүсв, кемр иткхлэчн, Бурхна туурмж чамд 
үзгдх, -/ гиж хэрү өгв. 

41Чолуг түлкәд хооран кеснэ хөөн Исус тенгр хәләһәд келв: 

- Аав минь, Намаг сонсжасн төләд Би Чамд ханлт өргжәнәв. 
4 Би меднэв, Чи Намаг оньдин сонснач. Би цуг энүг энд зогссн 
эмтнэ төлэ келжэнэв. Чи Намаг илгэввч гиснд эдниг итктхэ 
ГИЖ, келжәнәв. 

4 Эн үгмүд келэд Исус чаңһар дуудв: 

- Лазарь, һар нааран! 

4“ Үүксн күн һарв. Терүнэ һар-көлнь еврей эмтнэ заншалар ца- 
һан кенчрэр, чирәнь альчурар оралїата бээсмн. 

- Боодһаһинь тәәләд, йовултн, – гиҗ Исус келв. 


Деед хург Исусиг алхар шиидснь 


4 Мирьям тал ирсн евреймүдин кесгнь Исусин кесн өвәрц 
үзәд Терүнд иткв. 4 Зуг зәрмнь паршмуд тал йовад, учрсн 
йовдлын тускар цәәлһҗ келж өгв. “Ах гелнгүд болн паршмуд 
Деед хург кев: 

- Эн күн дала өвәрц йовдлмуд кенә. Ода яахмб? --/ гиж тедн 
сурцхав. 

4- Кемр бидн Терүнд зөв өгэд бээхлэ, Тер кех юман цаа- 
ранднь кех, тер учрар цућһар Терүнд иткх. Тиигхләнь Римин улс 
ирэд мана сүмиг болн келн эмтиг уга кеһәд тарах, - гиҗ тедн 
келцхәв. 

4 Кээп гидг күн тер жилд ах гелн болж йовсмн тер: 

- Тадн юм меджэхшит. 5 Нег келн-эмтн үкхин ормд нег 
күн цуг келн эмтнэ төлэ үкснь деер болхиг тадн меджэх- 
шийт? — гив. 

У Тер эврэ уханасн эн үгмүд келсн уга, тер цагт ах гелн болсн 
төләд тер Исус еврей эмтнэ төлә үкх гисн ээлдхлиг келж өгв. 
5: Болв һанцхн еврей эмтнэ төлэ биш, цуг олн зүсн нутгт бәәсн 
Бурхна үрдүдин төлә, тедниг цуглулж негдүлхин төлэ Исус эм- 
нәсн хайцулгдх. 

53Тер өдрәс авн тедн Исусиг алх арһ хөэдг болв. 5 Тер учрар 
Исус еврей эмтнэ заагт ил йовдган уурв. Тер эжго көдэн өөр 
бәәсн Эпрам гидг хотнур йовж одв. Тенд Исус эврэннь сур- 
һульчнртаћһан бээв. 

55 Йудья эмтнэ Песах гидг нэр өөрдж йовла, әрвсллһнә йос 
күцэхин төлә, кесг эмтн еврей нутгин һазр болһнас Ерусалим 
балїїснур ирцхэв. 5 Тедн Исусиг хәәлдәд, сүмд ирэд нег-нег- 
нәсн: 

- Эн байр-нээрт Тертн иршго болвза? -гиж сурцхав. 

5- Кемр Исусиг альд бәәхинь күн медхлэ, Терүг бэрж авхар 
дарунь теднд келж өгх зөвтә, -/ гисн заквр ах гелнгүд болн пар- 
шмуд һарћв. 


Мирьям Исусин көлднь каңкнсн үнртә тос асхснь 


Песах гидг нэр күртл зурһан өдр үлдж. Исус Бетәнья гидг 
Лазарь бээсн хотнур ирв. Тер хотнд урднь Исус Лазариг 
әмдрүлсмн. 2 Энд Исусин төлә байрин хот белдв. Март хотынь 
зөөһәд ширә деер тәвв. Лазарь талдан гиичнрлә болн Исусла 
хамдан ширэ эргж сууж. з Мирьям савд [литрин өрәл дүнгэ| кесн 
нард гидг үнтэ канкнсн үнртэ тосиг авад, Исусин көл деернь 
асхад, үсэрн арчв. Гер канкнсн үнрэр дүүрв. “Исусин нег сур- 
һульч Йуда Искериот (хөөннь тер Исусас урвсмн): 
5- Эн тосиг пурвн зун цаһан мөнгнд" хулдад, мөнгинь һу- 
ульһнч эмтнд өгх йоста бээсн юмн, — гиҗ келв. 
6Тер энүг һуульһнч эмтнд санань зовад, теднэ арпинь хээхин 
төлә келсн биш тер хулхач болад тиигҗ келв. Йуда мөнг 
хадһлдг хээрцгтэ бээж. Тегәд тер мөнгөн бәәж-бәәжәһәд эврэн 
эдлдг бээсмн. 
7- Эн күүкд күүг бичә гемшәтн. Эн тосиг Намаг оршахар эн 
хоршаҗ хадһлтха! 8Тадна өөр угатя яду эмтн оньдин бээх. Би 
болхла удл уга таднас салхв, - гиж Исус келв. 





* Нег цаһан мөнгн нег өдрин жалв бәәж. 

Лазарин тускар болсн нууц күүндлїїн 


9 Тер саамд кесг евреймүд Исусиг тенд бәәсинь медчкэд ирц- 
хэв. Тедн һанцхн Исусиг хэлэхэр биш дэкэд Лазариг үзхэр ирж. 
Юнгад гихлэ, тедн Лазариг Исус эмдрүлж гисн зәнг сонсж. 
10-п Евреймүдин ик зунь Лазарас көлтә ах гелнгүдиг үлдәһәд, 
Исус тал ирэд, Терүнэ итклд орсн төлэд ах гелнгүд Лазариг бас 
алхар седв. 


Ик байртайар Ерусалим балїїснур орж ирлїїн 


12 Маңһдуртнь Песах гидг байрта нээрт ирсн эмтн Исусиг 
Ерусалим тал ирж йовхинь сонсв. !? Тедн шавар зандн* модна 
бүчрмүд авад, Исусиг тосж һарв. 

- Бурхн тууртха! Деед Эзнә нерн деерәс ирснь әдстә болтха! 
Израилин Хан әдстә болтха! —– гиҗ олн әмтн хәәкрцхәв. 

м Исус баахн элжгниг олж авад унад йовж. ! «Сиона күүкн 
бичә ә! Хәлә! Баахн элжгниг унж авсн чини Хан йовж йовна» 
гиж, Бурхна Бичгт бичэтэ бәәнә. ! Түрүләд Исусин сурһульчнр 
яһад тиигжәхинь медсн уга. Зуг Терүг өврмжтэ кевэр эмдрснэ 
хөөн тедн Исусин тускар Бичгт тиигж бичгдсинь тодлв. Яһад 
иигҗ кесинь бас тедн тодлв. !" Исус Лазариг үкэрэснь дуудж 
авад, цогцинь яйж эмдрүлсинь үзсн эмтн зогсл уга күн болїїнд 
келдг бәәсмн. "5Ода тедн тиим өвәрц йовдл кесн күн аашсиг 
медэд, һарч Исусиг тосв. 

9- Бидн ю эс кеввчн тус болжахш. Цуг нарт делкә Терүг 
дахж йовна! – гиж паршмуд уурлад хоорндан келцхэв. 


Исус эвраннь үклин тускар келснь 


2 Тер байрт ирсн эмтн заагт нег цөөкн грек келн эмтн 
Бурхнд сөгдхэр ирж. 2 Тедн Һалилья һазрин Бетсәд хотна Пи- 
лип гидг Исусин сурһульч тал өөрдәд: 

- Тана зерг, бидн Исусиг үзх саната билэвидн, -- гиж сур- 
цхана. 

2 Пилип Андрей тал йовад энүнэ тускар келв, тедн хоюрн тер 
эмтнэ тускар Исуст келв. 23 Исус иигж келв: 





* Шавар зандн модн. Орсад болхла, пальма. 

- Күмни Көвүнә, Мини туурхин цаг ирв. 2 Би үнэр келжэ- 
нэв: Буудян экн һазрт унад эс үкхлэ, негхн болж үлднэ. Кемр 
буудян экн үкхлә, олн буудя өгч урһна. 2 Тер учрар эмэн эрвлснь 
эмэн геех. Эн орчлнд эмэн әрвлдгонь мөнк җирһл эдлх. 2 Нанд 
церглжэх күн Намаг дахж йовтха! Мини бәәсн һазрт зарцм бээ- 
нә. Нанд церглжэх күүнд Эцкм ачинь хәрүлх. 27 Мини седклм 
икэр зовж бәәнә. Ю келхв ода? Аав минь, Намаг эн цагас гет- 
лүлит! Зуг Би эн цагин төлө ирсн бээнэв! 2Аав минь, нерән 
туурултн! 

- Би туурлав, болв дэкн туурхв! - гисн дун генткн тенгрэс 
сонСГдВ. 

29 Тенд зогссн олн эмтнэс зэрмнь тер дууг сонсад, эн оһтрһун 
дун һарв гиж келцхәв. Зэрмнь Бурхна элч Терүнлэ күүндв гив. 

з Эн дун Мини төлэ биш тадна төлэ, - гиж Исус келв. 

з Ода эн орчлнгин зарһ келһнә цаг ирв, эн орчлнгин Нойн 
цааран көөгдх. 3 Һазрас деегшән өрггдх цагт цуг эмтнэ оныг 
Нанд тусх. 3 Эн үгмүдэр Исус ямаран үклэр үкхин тускар цә- 
эл келв. 3 Олна заагт бәәсн улс: 

- Бидн Бурхна Бичгт Христос мөнкинд эмд бээх гиж умш- 
лавидн. Ода юнгад Та Күмни Көвүн деегшэн өрггдх гиж кел- 
жэхмт? Күмни Көвүн гиснь кемб? - гиж келцхәв. 

35-|Таднла бээсн герлд бачм цаг үлдв. Харңһу эс болтл, өд- 
рин герлтэд йовтн. Харңһуд йовсн күн альдаран йовсан медхш. 
36 Герл герлтжэх кемд герлд итктн. Герлин көвүд болхит! - гиж 
Исус теднд келәд, һарад цааран йовж одв. 


Евреймүд иткжәхш 


37 Исусиг кесг өвэрц йовдлмуд үзүлвчн эмтн Терүнд итксн уга. 
38 Цуг эн Эшья гидг эөлдэчин келснь бүтдгәр учрв: «Деед Эзн! 
Кен мана келснд итксмб, кенә нүднд Деед Эзнэ күч секгдсмб?» 
39 Тедн иткж чаддго бээж, энүнә учринь Эшья гидг ээлдэч: 
4 «Нүдэрн бичә үзтхэ гиһәд, ухаһарн бичә медтхэ гиһәд, Бурхн 
теднә нүдинь сохлж, ухаһинь хаав. Тегәд тедн бийән эдгәхәр Нан 
тал эргж хэлэшго гиж Деед Эзн келв», - гиж келв. 54 Эшья Деед 
Эзнә туурмж үзсн учрар Терүнә тускар иигж келсмн. 

42 Тер цагт толһачнр дундас кесгнь Исуст иткв. Зуг паршмуд 
тедниг хурлас салһх гиһәд, эврәннь итклин тускар ил келдго 
бәәсмн. 4 Әмтнә магтлһн Бурхна магталас теднд деер бээж. 

Исусин үг-зарїїн 


4- Нанд иткдг күн Нанд биш Бийим илгэсн Бурхнд иткнэ. 
4 Намаг үздг күн Бийим илгэсн Бурхиг үзнэ. 4 Би - Йосн 
герлв. Нанд итксн күүг харңһуд үлдәшгоһар Би эн орчлнд ирв. 
47-50 Мини үгм сонсад эс күцэдг күүнд Би зарһч бишв. Би эн 
орчлнгиг гемшэхэр ирсн угав. Эн орчлнгиг харсж аврхар ирв. 
Намаг їолж Мини келсим эс күцэсн күүнд зарһчнь бәәнә. Үгм 
сүл өдрт терүнэ зарһч болх. Би эврэннь нернэс келсн угав. 
Бийим илгэсн Эцкм иигж келх заавр өгв. Терүнэ заавр - мөнк 
жирїЇїл гисинь Би үнэртэн меднэв. Мини Эцкимм зааж өгсн үг 
Би таднд келжэнэв. 


Исус сурћульчнриннь көл улажана 


1 Песахин байрин өмнк өдр билә. Эн һазриг үлдәһәд, Эц- 

күрн хәрү йовх цаг ирсинь Исус медәд бәәлә. Исус эн 
Һазрт бээх сурһульчнртан дегд энкр билә, үктлэн чигн энкр 
билә. 2 Сурһульчнр Исусла хамдан асхни хот эдлв. Тер цагт эрлг 
Шимона Искериотин көвүнд Йудад Багшас урвах уха-сана 
орулв. 35 Бурхн Эцк Исусин һарт бәәсн күчән өгсинь болн Тер 
Бурхнас ирәд ода Бурхн тал хәрҗ йовхинь Исус медв. Исус 
босад, деерк хувцан тәәлж, альчурарн бийән бүслв. Цааранднь 
Тер савд ус кеһәд, сурһульчнрин көл уһаһад, бүслсн альчурарн 
арчв. Шимон Пётр тал Исус өөрдхләнь тернь: 

- Деед Эзн минь! Та мини көл ућһахар седжэнт? — гив. 

7— Ода Намаг ю кежэхинь чи меджэхшич, зуг хөөннь мед- 
хич, – гиҗ Исус хәрү өгв. 

8 — Та мини көл төрүц уһашгот! – гиж Пётр келв. 

- Кемр Би Чини көличнь эс ућахла, чи Нанла хамдан негдш- 
гоч, – гиж Исус хәрүднь келв. 

9 Тиигхлә, Деед Эзн минь, Һанцхн көл биш, һарм, толһаһм 
бас уһатн, — гиҗ Пётр келв. 

10 __ Цевр күүнэ һанцхн көлинь ућһах кергтә, юнгад гихлә, 
терүнэ цогцнь цевр. Тадн цевр бээнэт, зуг цуһар биш, - гиж 
Исус хәрүднь келв. 

пТерүнәс урвх күүг Исус медлә, тегәд чигн цуһар цевр би- 
шит гив. 1 Сурһульчнрин көлинь ућһаһад, Исус деерк хувцан 
өмсэд, Эврәннь ормдан ирәд суув. -/ Тадндан гиж Би ю кесинь 

медгджәнү? !? Тадн Намаг Багш, Деед Эзн гинәт. Чик, тертн мөн. 
Би, Деед Эзн, Багшв. “ Зуг көлитн ућаҗ өгләв. Ода тадн тиигж, 
нег-негнднь көл уһах зөвтәт. ! Тадниг үлгүр автха гиһәд, тиигҗ 
кетхэ гиһәд, уһаҗ өгләв. !Үнәр келжэнэв. Зарц Эзнәс, элч Ил- 
гәснәс деер биш. !7Энүг медәд, цугинь күцэжэх күн буйн-киш- 
гтә! 18-19 Цугтаннь тускар келжәхшв. Кениг йилїж авсан меднәв. 
Зуг «Мини өдмг иджәснь өмнәсм һаран өргв» гисн Бурхна Бич- 
гин үгмүд бүтгхэ! Энүг учрхин өмн Би ээлдж келжэнэв. Энүг 
учрсн хөөн БИ БӘӘНӘВ гисндм Тадн дарунь иткхит. 2 Үнэр 
келжэнэв. Мини илгэсн кү седклдэн орулдгнь Намаг орулжахнь 
мөн. Бийим орулдгнь- Бийим Илгәсиг орулх, – гиж Исус келв. 


Исусиг бәрж өгх күн 


21 Энүг келэд, цааранднь Исус икэр үүмэд: 

- Тадн дундас негнь Намаг бэрж өгх гиж үнэр келжэнэв, - 
ГИВ. 

2 Сурһульчнр нег-негнүрн хәләлдәд, кенә тускар келҗәхинь 
санад өврәд бээцхэв. 2 Исусин хамгин дурта нег сурпульч Терүнэ 
өөр суув. * Шимон Пётр — кенә тускар келжәхинь сур — Гиж те- 
рүнд докьялж келв. 2 Тер сурһульч толһаһан Исусур өөрдүлэд: 

- Деед Эзн минь! Терчн кемб? -гиж сурв. 

26 _ Мини шүүслж өгсн өдмгиг авсн күн тер болх, — гив. 

Исус өдмг шүүсләд, Шимона Искериотин көвүнд Йудад өгв. 
2 Йуда өдмг авсн цагт терүн дотр эрлг орж одв. 

- Кех юман шулућар ке, - гиж Исус терүнд келв. 

28 Юнгад Исус терүнд тиигж келҗәхинь нег чигн күн медсн 
уга. 2 Йуда мөнгнөэ хоршалїїна хээрцгтэ болсн учрас зэрмнь 
Исусиг терүг байрин өдрт юм хулдж автха, эс гиж мөнгнә нег 
хүвинь угатя эмтнд өгтхэ гиж зәрмнь санцхав. 3 Өдмгинь авад, 
Йуда дарунь гертэс һарв. Харңһу сө бээж. 


Шин заавр 


31-35 Йуда парад йовж одхла Исус: 

- Ода Күмни Көвүн туурв. Терүгэр дамжад Бурхн туурв. Кемр 
Бурхн Күмни Көвүһәр дамжад туурсн болхла, Терүг Бурхн Эв- 
рән туурулх, тер дарунь туурулх. Мини хәәртә үрдүд! Таднла бээх 
цагм чилжэнэ. Намаг санад хээхит. Толһачнрт келсн үгэн таднд 
ода келжэнэв: Мини йовх һазрур тадн ирж чадшгот. Шин заавр 

өгчэнэв: Нег-негндэн дурта болтн. Би таднд дурга болсн кевэр 
нег-негндэн дурта болтн. Кемр тадн тиигж бээхлэ, Мини сур- 
һульч ГИЖ тадниг ЭМТН медх, -- ГИЖ келв. 


Исус Пётрин гөрдлһнә тускар келҗәнә 


36 _ Деед Эзн Мини, Та альдаран йовжант? - гиж Шимон 
Пётр Исусас сурв. 

- Мини йовсн һазрур ода чи йовж чадшгоч, зуг хөөннь Намаг 
дахад йовхич, - гиж Исус хэрүднь келв. 

”- Деед Эзн минь! Юнгад би Таниг ода дахж эс йовж чад- 
жахмб? Би Тана төлэ эмэн өгхд белнв, – гиҗ Пётр келв. 

3 Чи Мини төлә эмэн өгх белнч? Үнэр чамд келжэнэв, эр 
така эс хәәкртл, чи һурв дэкж Нанас гөрдхч, - гиж Исус тиигх- 
лә келв. 


Бурхн Эцкүр йовх хаалһин тускар 


1 4 1-4 Тадна седкл бичә үүмтхэ! Бурхнд итктн, Нанд бас 
итктн! Эцкимм герт хорас дала. Тадндан бээр белдхәр ода 
Би йовжанав. Тиим эс бээсн болхла, тиигҗ келшго билэв. Одад 
хорас белдснә хөөн бәәсн ормдан тадниг бәәлһхәр Би хәрү 
нааран ирж тадниг авнав. Альдаран йовх хаалһинь меднәт! 

5- Деед Эзн! Бидн Таниг альдаран йовхитн меджэхшвидн. 
Йовх хаалһитн ода яһж бидн медхвидн, - гиж Томас Исуст 
келв. 

6-7 Би — хаалһв, Би — үнн болн җирһлв, һанцхн Нанар дамжж 
Эцкүрм күрч чадхит. Кемр тадн Намаг медсн болхла, Мини Эц- 
киг бас медх билэт. Эн өдрәс авн тадн Терүг медәд үзхит, - гиж 
Исус келв. 

8- Эцкән маднд үзүлтн, дәкҗ юмн керго, - гиж Пилип 
келв. 

9- Эцкән үзүл гиһәд юнгад келжэхмч? Тиим дала цагт Би 
таднла бәәнәв, тер бийнь чи Намаг меджәхшийч. Намаг үзснь 
Эцким үзнэ. ! Намаг Эцклэ негдж бээдгинь Эцкиг Нанла 
негдж бәәдгинь, чи иткжөхшийч? Таднд келсн үгэн Эврәннь 
нернэс келжэхшв. Нанла негдж бээдг Эцк үүлэн күцэжэнэ. 
п Намаг Эцклэ негдж бәәдгинь, Эцкиг Нанла негдж бәәдгинь 
итктн! Тиим биш болхла Мини кесн үүлин төлэ итктн. "Үнэр 
келжэнэв Намаг Эцк талан йовжах учрас Нанд иткснь Мини 

кесн үүл күцәһәд, энүнэс икэр күцэх. "Мини нерн деерэс юм 
сурхлань цугинь күцэхв. Көвүһәрн дамжж Эцк туурх. “ Кемр 
Мини нерн деерәс тадн сурхлатн, Би сурсиг күцэхв. 


Исус Әрүн Сәкүснә тускар келжҗжәнә 


15 _ Кемр тадн Нанд дурта болхла, Мини зааврмудыг күцә- 
хит. 1 Би Эцкәсн сурнав. Тер таднд талдан Туслгчиг илгэх. 
Тер мөңкиндән таднла үлдх. !? Тер Туслгч —– Бурхна туск үн 
медүлдг Сәкүсн. Терүг үнн седклэрн орулж авх арһ орчлнд уга. 
Тер юнгад гихлә, тедн терүг үзжэхш. Тедн Терүг меджэхш, 
һанцхн тадн Терүг меднэт. Ода Тер таднта бәәнә. Цааранднь 
чигн тадна дотр бээх. ! Тадниг өнчэр үлдэлго, Би хәрү ирхв. 
19 Удл уга орчлн Намаг үзшго. Зуг тадн Намаг үзхит. Би эмд 
бээхв, тер учрар тадн бас эмд бээхит. 2 Тер өдрт тадн Намаг 
Эцктэ негдж бәәдгинь, тадниг Нанта негдж бээдгинь, Намаг 
таднла негдж бээдгинь медхит. 2! Мини зааврмудыг хадїЇлдг, 
күцэдг күн Нанд дурта болна. Нанд дурта болдг күүнд Мини 
Эцкм дурлна. Би бас терүнд дурлхв. Бийэн медүлхв, - гиж 
Исус хәрүднь келв. 

2 Деед Эзн, юнгад Та орчлнд биш һанцхн маднд бийән ме- 
дүлхэр бәнт? -ггиж Йуда (Искериот биш) келв. 

23 _ Нанд дурта болдгнь Мини заасар бээх. Эцкм терүнд 
дурта болх. Терүн тал ирәд, бидн хамдан бәәхвидн. 2* Нанд 
дурго болдгнь Мини үгэр бээшго. Тадна сонсчасн үгмүд Ми- 
ни үгмүд биш, Намаг илгэсн Эцкинм үгмүд. 2526 Энүг Би тадн- 
ла бээсн цагт келжэнэв. Туслгчиг, Әрүн Сәкүсиг, Мини нерн 
деерәс Эцкм илгәх. Тер таднд цугинь зааж өгх. Мини келсн 
үгиг тадна сананд орулх. 2' Би таднд эв өгчэнэв. Эврэннь эвән 
таднд өгчэнэв. Эн орчлнгин кевэр эв өгчэхшв. Бичэ үүмтн, 
бичә әәтн! 2 Би таднас салад йовжанав. Зуг Би хәрү ирхв гисн 
үгмүдм тадн урднь сонслат. Кемр тадн нанд йосндан дурта бэ- 
эсн болхла, тадн Намаг Эцкүрн йовжана гиһәд икәр байрлх 
билэт. Тер юнгад гихлэ, Эцкм Нанас үлү алдр. 29:59 Би энүг ур- 
даснь келжэнэв. Цугтан эн күцхлэ, тадн Нанд иткхит. Дэкж 
Би таднд юм келж чадшгов. Эн орчлнгин нойн аашна. Намаг 
нойлх йосн терүнд уга. 2! Зуг Би Эцкдән дуртав, Бурхна заасар 
үүлэн күцэжэнэв. Энүг орчлн медх зөвгэ! Бостн, ода йовий! - 
гиж Исус келв. 

Исус уста үзмин иш мөн 


1 1-3 Цааранднь Исус иигж келв: 

9 - Би – уста үзмин ишв. Уста үзм урһадгнь - Эцкм. Мини 
деер бәәсн темс өгдго бүчриг Тер чавчад хайчкна. Зуг темс өгдг 
бүчриг урїїцта болтха гиһәд цеврлнэ. Тадн болхла ода Мини 
үгэр цеврлгдвт. “Нанла хамдан негдж бәәтн. Би таднла бас 
негдж бәәхв. Бүчр ишин әңг болсн учрас темс өгч чадна. Зуг 
бүчр эврэн бийнь темс өгч чадшго. Тиим кевэр тадн Нанла 
негдж эс бээхлэ, темс өгч чадшгот. 5Би ишв, тадн бүчрмүд. 
Нанла негдж бээдг күн болн Би терүнлэ негдж бәәхлә, тер олз- 
та темс өгнэ. Тадн Намаг угаһар юм күцэж чадшгот. 5 Нанла 
негдж эс бээдг күн уста үзм урһҗасн ишэс салһад хайгдсн бүчр 
мет хумхарж хагсж одна. Тедниг цуглулж һалд хайж шатана. 
7 Кемр тадн Нанла негдж бәәһәд үгм күцэхлэ, сурх юман сурх- 
латн - цугнь таднд өггдх!8Кемр тадн дала темс өгхлэ, Мини 
сурһульчнр болсан үзүлхит. Энүгэр дамжад Эцкм туурх.  Эцк 
Нанд хәәртә бээсн кевэр Би таднд хәәртәв. Мини хәәрнд баг- 
тад бәәтн! 2 Тадн зааврмудм күцэхлэ, Мини хәәрнд багтхит. 
Тиигҗ Би Эцкин зааврмудыг күцәһәд, Эцкиннь хээрнд багтжа- 
нав. !Эврәннь байрасн таднла хувалцхар, тадниг ик байрта бэ- 
әтхә гиһәд энүг таднд келләв. 2 Мини заавр эн: Би таднд 
дурлсн кевэр нег-негндэн дурлтн. "Үүрмүдин төлә эмэн өгх 
дурнас деер дурн уга. “Мини заасн үгмүд күцэж бәәхләтн, тадн 
Мини үүрмүд. “Дэкж тадниг зарцнр гиж келжэхшв. Зарц болх- 
ла Эзнэ кесиг медхш. Би тадниг Мини үүрмүд гиж нерәджәнәв. 
Юнгад гихлэ, Эцкэс медж авсан таднд медүлж өгләв. !6 Тадн 
Намаг шүүж авсн угат. Би тадниг онц шүүж авлав. Орчлнд одад 
төрүц үрдго темс өгтхө гиж Би таднд даалһлав. Тиигхлэ Эцкм 
таднд Мини нерн деерәс сурситн өгх. "Мини заавр эн: 
Нег-негндән дурта болтн! 


Орчлнгин дурго боллїїн 


18 Кемр орчлн таднд дурго болхла, тодлж автн: түрүлэд орчлң 
Нанд дурго болв. ! Тадн орчлнгин эмтн бээсн болхла, орчлн 
тадниг эврэ гиж дурта болх билэ. Зуг тадн орчлнгин эмтн би- 
шит, Би тадниг онц шүүж авад, орчлнгас салһв. Тегәд чигн 
орчлң таднд дурго. 2 Зарц эзнэс деер биш гисм тадн тодлвт? 

Кемр Намаг көөсн болхла, тадниг бас көөх. Кемр Мини үгмүд 
күцэсн болхла, тадна үг бас күцәх. 2 Зуг тадниг Нанд итксн тө- 
лэд тедн тиигҗ көөх. Юнгад гихлэ, Намаг Илгэсиг тедн медхш. 
2 Кемр Би орчлнд эс ирсн болхла, теднд эс келсн болхла, тедн 
килнцдән буру уга болх билэ. Зуг ода тедн бурута, яһад гихлэ, 
тедн Мини үгм кергтэн авсн уга. 2 Нанд дурго болсинь Мини 
Эцкдм дурго болна. 2 Кемр Би талдан күн күцэж чалдго кер- 
гиг эс күцэсн болхла, тедн буру уга болх билэ. Зуг ода тедн Ми- 
ни керг-үүл үзв чигн одачн Нанд болн Эцкдм дурго. 2 Зуг теднэ 
Бичгт бээсн «Учр угаһар Нанд дурго болж» гисн үгмүд бүтдгэр 
тиигх зөвтә. 2 Зуг тадн тал Эцкәс һарчах Бурхна туск үнн медүл- 
жәх Сәкүсн, Туслгч, ирхлә, Би Терүг Эцкәсн тадн тал илгәхв. 
Тер Мини герч болх. 2 Тадн бийстн бас Мини герчнр. Тер юн- 
гад гихлә, эклцәс авн тадн Нанла хамдан бәәләт. 


1 Тадниг итклән бичә хайтха гиһәд Би энүг келв. 2 Тадниг 

хурлас салһх. Цагнь ирхлә, тадниг алжасн эмтн Бурхнд 
церглжәсән санх. 3 Эцкм болн Намаг меддго төләд тедн тиигж 
кех. 481 Зуг Би энүг таднд урдаснь саглж келв. Тер цагнь ирхлэ, 
тодлтн: Би Энүнә тускар таднд келләв. 


Әрүн Сәкүснә үүлин тускар 


461 Тадила хамдан бээсн учрас түрүлэд Би энүнә тускар таднд 
келсн угав. 5 Намаг илгәсн тал ода Би йовжанав. Зуг тадн альда- 
ран йовжанат гиж Нанас суржахшит. 6 Мини келснэс көлтә 
седклтн зөвүрэр дүүрв. 7Зуг Би үнэр келжәнәв: тадна арһ хәәхәр 
би йовжанав. Намаг эс йовхла, тадн тал Туслгч иршго. Би йо- 
вад Терүг таднур илгэхв. Тер ирэд эмтнэ килнцин тускар, Бур- 
хта чик бээхин тускар, Бурхна зарїїин тускар ил цәәлһҗ секх. 
9 Эрүн Сәкүснә секх килнцнь эн: эмтн Нанд иткхш. " Бурхта чик 
бәәх гиснь эн: Би Эцк талан йовжанав, тадн Намаг дэкж үзш- 
гот. !Зарһ гиснь иим: эн орчлнгин нойн зарһла харһв. 2 Би 
кесг юм таднд келҗ чадх биләв. Зуг ода тадн Мини Үг дааж 
чадшгот. !? Бурхна туск үниг медүлдг Сэкүсн таднур ирхлә, 
таднд цуг үниг медүлх. Юнгад гихлә, Терүнә келснь Бийәснь 
һарчах үгмүд биш. Сонссан Тер таднд келх, иргчин тускар бас 
келх. “Тер Намаг туурулх. Юнгад гихлэ, Терүнэ келсн юмн 
Нанас авад, таднд медүләд келсн юмн болх. 5Эцкдм бээсн 

юмн - Мини. Тер төләд чигн Би келжэнэв, Тер Нанас авад, 
таднд медүлх. 1 Удл уга тадн Намаг үзшгот. Зуг невчкн цаг дав- 
хла, дэкн үзхит. 


Зөвүр болн байр 


1749 Сурһульчнрас зэрмнь нег-негндэн: 

- Удл уга тадн Намаг үзшгот, зуг невчкн цаг давхла тадн дэкэд 
Намаг үзхит гисн үгмүд юн үгмүд болжахмб? Би Эцкүрн йовжа- 
нав гисн юмб? Невчкн цаг гисн үгмүдэр ю келхәр седсмб? Энү- 
нә келсн үгмүд маднд медгдж өгчэхш, -- ГИЖ келцхәв. 

Исус тедниг ю сурхар седжэхинь медәд: 

- Тадн нег-негнэсн, удл уга тадн Намаг үзшгот, зуг невчкн 
цаг давхла, дэкн үзхит гисн үгмүдиг суржант эсий? - 2Үнэр 
келҗәнәв. Тадн оркрж уульхит. Орчлн болхла байрлх. Тадн зө- 
вүртэ бээхит. Зуг тадна зөвүрин хөөн ик байр ирх. 2 Күүкд улс 
гиигрх цагтан басл зовна. Яћһад гихлэ, гиигрх цаг ирв. Үрән 
һарһсна хөөн эн орчлнд шин күн төрв гиж тер байрлад зовсан 
мартчкна. 2 Тадн бас ода зөвүртэ бәәнәт. Зуг дәкәд тадниг үзх- 
ләм, тадна зүркн байрар дүүрх. Тер байр таднас күн булаж авш- 
го. 23 Тер өдр тадн Нанд сурвр өгшгот. Үнэр келжэнэв, Мини 
нерн деерәс Эцкэс ю сурвчн, Эцк таднд сурситн өгх. 2 Тадн 
одачн Мини нерн деерәс юм сурад угат. Сурх юман суртн, сур- 
сан авад байрар дүүрхит! 


Би эн орчлнгиг диилүв 


25 Би энүг таднд үлгүрлж келлэв. Зуг цагнь ирхлә, Би Эц- 
киннь тускар үлгүр угаһар ил келхв. 2 Тер өдрт тадн Мини нерн 
деерэс Эцкәсм юм сурхит. Тадна төлө гиж Эцкәсн эрж сурнав 
гиж таднд келжәхшв. 2 Тадниг Нанд дурлсн төлэд, Намаг Эц- 
кәс ирв гиж итксн төлэд, Эцкм Бийнь таднд дурга. 2 Би эн 
орчлнд Эцкәсн ирв. Ода дәкәд эн орчлнгиг үлдәһәд, Эцк талан 
йовжанав, - гиж Исус келв. 

2 _ Ода Та үлгүр угаһар ил келжәнәт. 3 Әмтиг сурврмуд өгтл 
Та теднә сурврмудиг урдаснь меднәт. Ода бидн энүг шинкән 
медвидн. Тер учрар Таниг Бурхнас ирсинь бидн иткжэнэвидн, - 
гиж сурһульчнр келцхэв. 

31 Ода тадн Нанд иткжәнт? 3 Сонстн, цагнь өөрдж йовна. 
Цагнь лавта ирв. Намаг һанцараһим үлдәһәд, тадн тарад гер 

болһндан йовж одхт. Зуг Би һанцхн бишв, яһад гихлә, Нанта 
Эцк бәәнә. 2 Нанла негн болж эв олтха гиж үүг Би таднд кел- 
лэв. Эн орчлнд тадниг зовлн күлэжэнэ, зуг бийэн чаңһар 
бәртн. Би эн орчлнгиг диилв! - гиж Исус хәрүднь келв. 


Исусин зальврлїїн 


1 Үгэн төгсәһәд, Исус толһаһан өргөд, тенгр хәләһәд: 

- Дав минь! Цаг ирв. Көвүн Таниг туурулхин төлэ Көвүг 
туурул. 2 Та цуг күмн әмтиг залх йос Терүнд өгвт. Тер учрар 
Көвүнтн Тана даалһсн эмтнд мөнк җирһл өгх. Тер зөвиг Та Эв- 
рэн Терүнд өгвт. 3 Мөңк жҗжирһл гиснь: Таниг ор һанцхн Бурхиг 
болн Тана илгәсн Исус Христосиг медҗ авлһн. “Би Таниг эн 
һазрт туурулв. Тана даалһсен көдлмшиг күцәвүв. 5% Ода Аав 
минь Орчлң үүдәд тана һарар бүтәгдснә өмн Би Танла хамдан 
алдр нернд орсн биләв. Дэкн намаг тер бээдлд орулыт. Нарт 
делкәһәс авад, Нанд өгсн Тана даалһсн алдр неритн эмтнд секв. 
Эн эмтн Тана. Та эдниг Нанд өгвт. Эдн Тана үгиг зүркндэн 
хадһлв. 7 Нанд өггдсн цугинь Танас Парчахинь эдн ода меднэ. 
8 Тана келсн үгмүдиг Би цугинь эднд келв. Тедн үгитн седклэрн 
орулв. Намаг Танас ирснд, Та Намаг илгэв гиснд тедн йосндан 
иткв. ?Би эднэ төлэ суржанав. Би орчлнгин төлэ биш, Тана 
өгсн эмтнэ төлэ суржанав. Тер юнгад гихлэ, эдн Тана. 17 Нанд 
бээсн юмн Тана. Танд бээсн юмн Мини. Теднэр дамжад Би ту- 
урв. 1-2 Би эн орчлнгас Һарад Танур йовжанав. Зуг эдн эмтнэ 
дунд үлджэнэ. Эрүн Аав, эдн маднла эдл ни-негн болтха гиһәд, 
Эврэннь нернә күчәр Та эдниг харстн. Та эн нериг Нанд өглэт. 
Эднлә бәәсн цагт Тана нернә күчәр Би эдниг харсж йовлав. Та 
эн нериг Нанд өгләт. Эднәс негнь чигн геедрсн уга. Зуг негнь 
геедрх зөвтәнь геедрв. Тер юнгад гихлә, Бичгин үг бүтх зөвтә 
билә. З Ода Би Тан тал йовжанав. Зуг һазр деер бээсн цагт Ми- 
ни ик байрар эдн дүүртхэ гиж цугинь Би келжэнэв. “Би эднд 
Тана үг келләв. Тер учрар орчлн эднд дурго болжана. Юнгад 
гихлә, эдн Нанла эдл эн орчлнгин биш. ! Би эдниг эн орчлнгас 
автн гиж суржахшв. Та эдниг хар сэкүснэс харстн гиж суржа- 
нав. 15Эдн Нанла әдл эн орчлнгин биш. "Үнэр эдниг эрүтктн. 
Тана Үг йосн үнн. !8 Та Намаг орчлнд илгэсн метэр Би эдниг 
орчлнд илгэжэнэв. ! Эдниг Танд нерэдхэр экләд Бийэн Танд 
нерэджэнэв. Эдниг үнэр Тана болтха гиһәд тиигжэнэв. 2 Би 

һанцхн эднэ төлә суржахшв. Би эднэ үгэр Нанд иткх эмтнэ тус- 
кар бас сурж бәәнәв. 2 Тедн ни-негн бээтхэ гиж Би зальвржанав. 
Аав, Та Нанла негдж, Би Танла негдж бээдгэр тедн Мандла 
негдж бәәтхә. Тедн негдж бәәтхә! Тегэд Та Намаг илгэсиг орчлн 
иткх. 2 Тана өгсн туурмжиг Би эднд өглөв. Эдн Маднла әдл 
ни-негн болтха гиһәд тиигләв. 2Тедниг негдүлхэр Би теднлэ 
негдж бәәнәв, Та Нанла негдж бээнэт. Эн учрас Та Намаг илгэвт 
гиҗ Нанд дурта болсн кевэр теднд дуран өгнэт гиж орчлн медх. 
24 Аав! Тана өгсн эмтн Нанла хамдан бәәтхә. Мини бәәсн һазрт 
тедн бас бээтхэ, гиж Танас суржанав. Тедн Мини туурмжиг үзт- 
хэ. Тер туурмжиг Та орчлн үүдэд уга бээтл Нанд ик хәәртә болад 
өгләт. 25Үнн чик Аав! Орчлн Таниг медсн уга. Би Таниг меднәв. 
Болв Та Намаг илгэсиг эдн меднэ. 25Тиигж Нанд өгсн Тана дурн 
эдниг дүүргтхэ гиһәд болн Намаг теднлэ негдж бээтхэ гиһәд, Би 
эднд Тана тускар секв. Болв цааранднь секэд бээхв. 


Исусиг барж, өглїїн болн бэрлїїн 


1 Исус зальврсна хөөн сурһульчнртаћан Кедрон гидг салаг 

дэврэд, садт ирв. 2Йуда гидг урвач тер пазриг меддг билэ, 
Исус сурһульчнртаћан оньдин тиигэрэн ирдг бәәсмн. зЙуда тии- 
гэрэн Римин цергүдиг, гелнгүдин болн паршмудын илгэсн сү- 
мин харулчнриг дахулсн бас ирв. Тедн шам бэрсн, зер-зевтәһән 
ирцхэв. 4 Исус Терүнлэ юн учрхинь медэд бээв. 

- Кениг хөэжөнэт? - гиж Исус өмәрән һарад теднәс сурв. 

5- Назаретин Исусиг, — гиж тедн хәрү өгв. 

- Тертн Бив, — гиж Исус келв. 

Йуда гидг урвач бас теднә өөр зогсжала. 6 Исус «Бив» гисн 
цагт тедн цућар ардагшан цухрад һазр элкдж унцхав. 

7- Кениг хәәжәнәт? —– гиҗ Исус давтад теднэс сурв. 

- Назаретин Исусиг, — гиҗ тедн хэрү өгцхәв. 

8- Би таднд Тертн — Бив гисн бәәнәлм, кемр Би таднд керг- 
тә болхла, эдниг тэвж йовултн, - гиж Исус келв. 

9 «Тана өгсн эмтнэс негинь чигн Би геесн угав», гисн үгмүд 
тиигәд бүтв. ! Симона Пётрт үлд бәәж. Тер үлдэн өргәд, ах гел- 
ңгин зарцин барун чикинь тээрэд хайчкв. Тер зарцин нернь 
Малх бээж. 

п Үлдэн дүр! Мини Эцкин белдсн зовлнгиг Би эдлх зөвтәв, 
тиим эсий? -ггиж Исус Пётрт келв. 

Исус ах гелцгин өмн 


2Римин цергүд ахлачтаһан болн сүмин харулчнр Исусиг 
бәрҗ авв. Тедн Исусиг күлэд, Анас тал авч ирв. 55 Юнгад гих- 
лэ, Ханас Кээпин хадм эцк бээж. Тер жилд Кәәп ах гелң 
болсмн. 

м Нег күн цуг келн эмтнэ төлэ үксн деер болх, - гиж урднь 
Кәәп евреймүдин толһачнрт келсн билэ. 


Пётрин гөрдлїїн 


15Симон Пётр болн дәкәд нег сурһульч Исусин ардас йовсн 
бээж. Тер сурһульч ах гелнгин сэн таньл бәәсн учрас Исусиг 
дахад, герин хашад орж чадв. 15 Пётр болхла үүднэ ца үлдэд зогсв. 
Ах гелнгин таньдг сурїульч һарад, үүднэ өөр зогсдг зарц күүкд 
күүнлэ күүндэд, Пётриг герин хашад орулв. 

п Та эн күүнэ сурһульчнрин негнь биший? -ггиж тер зарц 
күүкд күн сурв. 

- Уга, – гиҗ Пётр хәрү өгв. 

18 Һаза серүн билә. Зарцнр болн Римин цергүд һал шатаһад, 
терүнэ цогин өөр дуладад зогсж. Пётр бас дуладхар тедн дунд 
ЗОГСВ. 


Ах гелң Исусиг мөшкнә 


19 Тер цагт ах гелн Исусиг сурһульчнриннь тускар болн но- 
мин тускар мөшкв. 

20 Би цуг эмтнд иләр келдг билэв, Би хурлмудт эс гиж 
сүмд номан умшад, эмтиг сурїїдг билэв. Тенд кесг евреймүд 
цуглрдг билэ. Нууц юм Би келдго билэв. 2122 Юнгад тадн 
Намаг мөшкэд бээнэт? Намаг сонссн эмтнэс суртн. Тедн 
Мини келсн үг меднэ, - гиж Исусиг эн үгмүд келснэ хөөн, 
Терүнэ өөр зогсжасн сүмин харулчнрин негнь Исусиг хал- 
харнь ташв: 

- Чи ах гелнглэ ямаран кевэр күүнджэхмч! - гиһәд тернь 
келв. 

23 Кемр Би буру үг келсн болхла, буруһинь йилһҗ кел. 
Кемр чик келсн болхла, яһад Намаг цоквч? 

24 Хана күлэтэ Исусиг Кәәп гидг ах гелнгүр илгэв. 

Пётрин хойрдгч гөрдлїїн 


25Симона Пётр һалын өөр дуладж бәәхд, терүг дәкәд нег күн: 
- Чи Энүнә сурһульчнрин негнь бишвч? -гиж сурла. 

- Бишв, – гиҗ тер хәрүцв. 

26 Тиигхлэ ах гелнгин зарц Пётр чикинь тээрсн зарцин садн: 
- Тер садт теднлә хамдан бәәсн чи мөн бишвч? — гив. 

27 Пётр саак кевәрн гөрдв, генткн эр така хээкрв. 


Исус Пилатын өмн 


28 Евреймүд Исусиг римин закрач Пилатын бээшнд авч ирц- 
хәв. Песахин байрин өрүнә цаг билә. Евреймүд бийән бузр- 
дашгоһар бээшн дотрнь орсн уга. Орсн болхла, тедн Песахин 
байрла асхни хот эдлх зөв уга болх билә. 2 Тегәд чигн Пилат 
тедн тал һарв. 

- Юунас көлтә тадн эн күүг гемшэжэхм0т? -гиж тер сурв. 

з Эн йос эс эвдсн болхла, бидн Энүг чамур авч иршго би- 
ләвидн, —– гиж тедн хәрү өгв. 


3 Пилат: 

- Энүг тадн бийстн авад, эврәннь Закаһар зарһинь кетн, — гив. 

- Мадн кү үкүлхэр цаажлх зөв угавидн*, - гиж евреймүд 
хәрү өгв. 


32 Тиим кевәр Исус ямаран үклэр үкх гисн үгмүд бүтэгдх зөвтэ 
бәәсмн. 33 Тиигхлә Пилат бээшн дотран орад, Исусиг дуудж авад: 

— Йудья улсин хан чивч? -гиж сурв. 

3% Чи энүг эврэн келжэнч, али чамд Мини тускар тиигж 
талдан әмтн келв? -гиж Исус хәрүднь сурв. 

35- Би кемб? Еврей болжахмб? -гиж Пилат хәрү өгв. 

- Эн чини келн-эмтн, чини ахлачнр чамаг мини һарт бэрүлв. 
Чи ю кесмбч? 

36 Исус: 

- Мини алвт эн орчлнгин биш. Кемр алвтм эн орчлнгин бэ- 
эсн болхла, Мини алвтнр Намаг евреймүдин толїачнрас харсх 
билэ. Мини алвт эн орчлнгин биш, -гив. 





* Евреймүд кү үклин цаажла харһулх зөв уга бээж, Тер учрар тедн 
Исусиг Римин йосна һарт өгв. Римин йосар болхла, тер кирсд хадж 
цаажлгдх зөвтә билә. 

37 _ Чи хан болжахмч? -гиж Пилат сурв. 

- Чи үнэр келжэнэч., Би - ханв, - гиж Исус келв, - Би тө- 
рэд, эн орчлн тал үннэ тускар герчлхәр ирв. Зөвтэ Үнниг медсн 
күн Намаг сонсна. 38181 Пилат: 

- Үнн гидг юмб? -гиж сурв. 


Исусиг үклин цаажла харїїулсны 


3811 Цааранднь Пилат һазаран һарад евреймүдт келв: 

- Би эн күүг гемшэх учр үзжэхшв. 3 Танад тиим авъяс бәәнә: 
Песахин байрт бэрэнд суусн эмтнэс негинь сулдхх кергтә. 
Йудья улсин хааг сулдххар седжәнт? 

4 Тедн цућар: 

- Уга! Энүг биш! Бар-Абаг сулдх! —– гиҗ хәәкрв. 

Бар-Аба болхла деермч күн бәәсмн. 


1 Тиигхлә Пилат Исусиг маляһар цоктн, гиж цергүдт закв. 

2 Цергүд хатхдг көглин ацмудар титм гүрэд, Исусин толһа 
деернь өмскв. Дэкэд тедн улан лавшг Терүн деер хаяд, Зда- 
ран-даранднь Исус тал өөрдәд: 

- Йудья улсин хан менд болтха! — гиж хээкрэд, наад бәрәд 
цокж зоваһад бәәв. 

4 Пилат дэкн эмтнүр һарад: 

- Хәләтн! Би Энүг цаажла харһулх буру юм Һарһснь нанд 
медгдхш. Тегәд таднур дэкэд Энүг һарһв, — гив. 

5 Исусиг көгл титмтәһинь болн улан лавшгтаһинь һарћһад зог- 
сахлань: 

- Тер күн эн бәәнә, —– гиҗ Пилат келв. 

6 Ах гелнгүд болн сүмин харулчнр Исусиг үзэд цуһар: 

- Кирст хадул! Кирст Энүг хадул! - гиһәд хәәкрцхәв. 

- Энүг авад бийстн кирст хадултн. Би болхла Энүнә кесн 
буруһинь үзжэхшв, -/ гиҗ Пилат хэрүцв. 

7— Мана Закаһар Эн күн үкх зөвтә. Энтн бийән Бурхна Кө- 
вүн гиж нерәднә! —– гиҗ евреймүд эврәһәрн кехәр келцхәв. 

8 Цуг энүг сонссн Пилат улм сүрдв. “Тер дэкэд эврэннь 
бээшнгүрн орад: 

- Чи кенэхнэвч? -гиж Исусас сурв. 

Зуг Исус тагчг, үг келлго зогсв. 

10 _ Чи нанла күүндхэр седжэхшийч? Чамаг сулдхх эс гиж кирсд 
хадулх йосн нанд бээдгинь Чи меджэхшийчи? -гиж Пилат келв. 

п _ Кемр чамд эн йос тенгрэс эс өгсн болхла, чи Намаг бэрх 
йосн уга болх билэч. Тер учрар Намаг чини ћарт бэрүлсн күүнэ 
килнц чини килнцэс ик болх, – гиж Исус хәрү өгв. 

рТерүг келснә хөөн Пилат Исусиг сулдхх арһ хәәв. 

- Кемр чи Эн күүг сулдххла, чи Римин хаана үр биш болхич. 
Би ханв гисн күн Римин хаана өшәтн болжана! - гиж евреймүд 
дэкн хәәкрцхәв. 

13 Пилат теднэ үгмүд сонсад, Исусиг Парїж авад, эврэн зарһ- 
чин ормдан суув. Тер орм чолућһар кесн өндр орм бээж, еврей 
келәр Габат гиж нерәдгдсмн. " Песах гидг байрин өмн басн өдр 
билэ. Үдин цаг бээж. 

- Хәләтн, эн тана хан, - гиж Пилат евреймүлт келв. 

15- Энүг цааран йовул, цааран! Кирст хадул Энүг! Кирст! - 
гиж тедн хәәкрцхәв. 

- Тадна хааг кирст хадулхмб? -гиж Пилат сурв. 

- Мана Римин хаанас даву хан уга, — гиҗ ах гелнгүд хэрү 
ӨГЦХӘВ. 

16а Аш сүүлднь, Пилат Исусиг кирст хадулхар цергүдин 
һарт өгв. 


Исусиг кирст хадулснь 


161117 Тедн Исусиг авад йовцхав. Эврэннь кирсән авад, Исус 
Һавлын орм тал йовв. Еврей келәр Голгот гидг һазр бээж. 
18 Тенд Исусиг кирст хадулв, Терүнлә хамдан барун болн зүн 
талнь дәкәд хойр кү цаажлв. Исус теднә тал дунднь бәәсмн. 
1 Пилат харһа модыг белдәд, кирс деер хадултн гиһәд цергүдт 
закв. Тер харһа моднд: «Назаретин Исус - Йудья улсин хан» 
гиж бичэтэ бээсмн. 2 Тер бичсн үгмүдиг кесг евреймүд умшсмн, 
юнгад гихлэ, Исусиг цаажлсн ћазр балїїсна өөр бээж. Тер үгмүд 
еврей, Рим болн грек келнд бичэтэ бээж. 2Ах гелнгүд Пилатд 
энтн хажһр гив. 

- «Йудья улсин хан» гиж бичә бичтн. «Тер: Би Йудья улсин 
хан гиж келнә» гиһәд бичтн, — гиһәд тедн келцхәв. 

2 __ Бичх юман бичв, – гиҗ Пилат хәрү өгв. 

23 Цергүд Исусиг кирст хадсна хөөн Терүнә хувцинь авад, 
дөрвн энгд хував, күн болһнд күрв. Хитон гидг Исусин хувцнь 
болхла уйдл уга бүкл билэ. 

24-/Энүг хувахмн биш. Жирв хайхм, кенд тусна, тернь авча- 
на, – гиҗ тедн шиидв. 

Тиигҗ Бурхна Бичгт бәәсн үгмүд күцв: «Тедн хоорндан зэрм 
хувцим хувала, болв наадк хувцна төлэ жирв хайла». Цергүд тер 
келсиг күцәв. 25 Исусин кирсин өөр Терүнә эк, наһц эгч, Клө- 
пән гергн Марий болн Магдален хотна Марий зогсла. 26 Исус 
эврэннь экән болн хажуднь зогссн дурта сурһульчиг үзв. 

- Аак, эн чини көвүн, - гиж Исус экдән келв. 

27 Эврәннь сурһульчдан Исус: 

- Эн чини экчнь, — гив. 

Тер өдрин хөөн сурһульч Исусин экинь герүрн авв. 


Исусин үкл 


28 Исус цуг юмиг күцэгдсинь медлэ, тегэд Бурхна Бичгиг 
бүклднь күцэхин төлә Тер келв: 

- Би ундасжанав. 

29 Тенд буйшт чаһр бээж. Цергүд терүнд кенчр норїад, моднд 
өргәд, Исусин урлд күргв. 3 Исус тер чаһриг амсад, келв: 

- Күцв! 

Эн үгмүдин хөөн Терүнә толһань өрч деернь унад, эмнь цог- 
цасн ћарв. 


Цергч Исусиг хәврһәрнь шаасна тускар 


3 Басң өдр билэ, маңһдуртнь бемб өдр болх бээж. Бемб өдр- 
лә кирсе деер үксн цогц бээх йосн уга бээж, Дәкәд болхла, бемб 
өдр- онц Песахин өдр билә. Тер учрар евреймүдин толїачнр 
кирс деер хадата эмтнэ көлинь хамхлад, цогцснь кирс деерәс 
буулһх зөв Пилатас сурв. 3 Цергүд ирәд, нег хадата күүнә кө- 
линь хамхлад, наадк күүнэ көлинь хамхлв. 3 Тедн Исусур өөрд- 
лә, Исус әмн уга бәәж, тер учрар тедн Терүнә көлинь хамхлсн 
уга. 4 Зуг нег цергч жидэр Исусиг хәврһәрнь шаав, цусн усн 
хойр Исусин цогцас асхрв. 35 Цуг энүг үзсн күн тадниг итктхә 
гиһәд, энүнә тускар герчлжэнэ. Терүнэ герчллһн үнн, болв тер 
үн келжэсэн меднә. 3 Бурхна Бичгин «Терүнә нег чигн ясн хуһ- 
ршго» гисн үгмүд күцхин төлә цуг эн йовдл учрв. 3 Бичгт дэкэд 
нег халхд бичәтә билэ: «Тедн шаагдсн күүнүр хэлэх». 


Исусиг оршалїїн 


38Хөөннь Ариматьяс ирсн Йосип Исусин цогциг Пилатас 
сурв. Иосип Исусин нууц сурїульч бээсмн. Юнгад гихлэ, тер 

евреймүдин толһачнрас ээдг бээж. Пилат зөв өгхлэ, тер ирэд, 
Исусин цогциг авв. 3 Йосипла хамдан Никодим ирв. Тер Нико- 
дим Исусур сөөд ирдг билә. Никодим һучн килограмм канкнсн 
смирн болн алоэ гидг сээхн үнртэ тос авч ирв. 4 Тедн Исусин 
цогциг кирсэс сулдхад, цогцднь сээхн үнртэ тос түркәд, кенчрэр 
орав, еврей эмтнэ йосар цогциг тиигж оршадг бәәҳҗ. 4 Исусиг 
цаажлсн ормд сад бээж, тер сад заагт шин кесн хадын көндә 
бәәсмн. Тер көндәд күн оршагдад уга бээж. 2 Тегәд Песах бай- 
рин өдрмүд өөрдж йовсн цаг билә. Тер хадын көндә өөрхн бээсн 
учрас Исусиг тенд оршав. 


Исусин эмдрлїїн 


2 Өр цээтл шин долан хонгин түрүнк өдр эклхин өмн 

Магдален хотна Марий харңһуһар үкәр тал йовна. Өөр- 
дэд ирхлэнь, үкэр хаасн хад чолун тедүкнд кевтсинь үзв. 
Үкәрнь секэтэ бээж. 2Тер Симона Пётрүр болн Исусин дурта 
сурһульч тал гүүж ирэд: 

- Тедн Деед Эзиг үкәрәснь һарһад авад йовж оч, цогцинь 
альд орксинь бидн меджәхшвидн! -гиж келв. 

з Пётр тер сурһульчта хамдан тер дарунь үкэрүр йовцхав. 
4Тедн хоюрн гүүж. Зуг тер сурһульч Пётриг күцэд үкәрүр түрү- 
ләд гүүж ирв. 5Үкәр дотр шайаж хәләһәд, тенд Исусиг орасн 
оршалһна кенчр үзв. Зуг сурһульч үкэр дотр орсн уга. Дәкәд 
терүнэ ард йовсн Симон Пётр гүүж ирэд, үкәр дотр орв. Ису- 
син цогциг орасн кенчр 7болн толїайинь боосн альчур бас үзв. 
Тер альчур наадк кенчрмүдэс талдан ормд эвкәд тэвгдсн бээж. 
8 Тиигхлэ түрүлэд үкэрүр гүүж ирсн наадк сурһульч бас үкэр 
дотр орв. Тер үзэд иткв. ° Бурхна Бичгэр Исусиг эмдрхинь тедн 
ода чигн медәд уга бәәж. ! Сурһульчнр герүрн хәрв. 


Магдален хотна Марий Исус хойр 


1-2 Марий үкәрин өөр ууляд зогсв. Уульн бээж тер үкәр 
дотр шаһаҗ хәләв. Генткн цаһан хувцта хойр Бурхна элчнриг 
тер үзв. Тедн Исусин цогц кевтсн ормд сууж, негнь толһаднь, 
дарукнь көлднь. !3 Бурхна элчнр Марийас: 

- Күүкн, чи юнгад уульжахмч? -гиж сурв. 

- Тедн мини Деед Эзиг авад йовж одв. Болв Терүг альд тэв- 
синь би меджэхшв, — гиж тер хәрү өгв. 

м Күүкд күн хәрү эргэд хәләв, генткн тенд Исусиг үзв. Зуг 
Исусиг Бийнь зогсжахинь тер йосндан таньж медж чадсн уга. 

15 Күүкн, юнгад уульжахмч, кениг хөэжэхмч? - гиж Исус 
келв. Марий Исусиг сад хэлэдг күн гиж санад келв: 

- Эзн минь, кемр Чи Исусиг авад йовж одсн болхла, цог- 
цинь альд тэвсэн кел, би йовад авнав. 

15- Мирьям, -ггиж Исус терүнд келв. 

Күүкд күн Терүнүр эргж хәләһәд, еврей келәр: 

- Раввуни! (Багш гидг үг), - гиж хээкрв. 

г7- Дэкж Нанур һаран бичә күрг! Би Эцкүрн деегшэн һа- 
рад угав. Мини дүүнр тал йовад кел: Би эврэннь Эцкүр болн 
тадна Эцкүр хэржэнэв, Мини Бурхн тал, тадна Бурхн тал, - 
гиж Исус келв. 

18 Магдален хотна Мирьям сурһульчнр тал йовад: 

- Би Деед Эзиг үзв! - гиж келв. 

Исусин келсн үгмүдиг теднд тер келж өгв. 


Сурїїульчир эмдрсн Исусла харїжана 


19 Асхн долан хонгин түрүнк өдртнь сурһульчнр цуглрсмн. 
Тедн евреймүдин толһачнрас әәһәд, үүдэн төдглж. Үүднь төдгтэ 
бээсн бийнь Исус ирэд: 

- Бурхн тадниг өршөтхэ! - гиж келэд, 

20 Сурһульчнртан эврэннь хойр һаран, хәврһән үзүлв. Тедн 
цућар Деед Эзиг үзэд, икэр байрлихав. 

21-- Бурхн тадниг өршәтхә! Эцкм Намаг илгэсн кевәр Би тад- 
ниг ИЛГЭЖЭНЭВ, -/ гиҗ Исус келәд, 22тедн тал үләһәд, келв: 

- Әрүн Сэкүсиг автн, — гив. 

23 Кемр тадн күүнэ килнц тэвж өгхлэ, Бурхн терүнэ килнц 
тэвж өгх. Болв кемр тадн күүнэ килнцинь эс тэвж өгхлэ, Бурхн 
терүнэ килнц тэвж өгшго, -/ гиж Исус келв. 


Исус Томас хойр 


24 Исусиг ирсн цагт Икрин өрәсн Томас, арвн хойр сурпульч- 
нрин негнь уга бээж. 

25- Бидн Деед Эзиг үзлэвидн! - гиж талдан сурһульчнр те- 
рүнд келв. 

-- Хадасн орсн ормиг һартнь үзэд эс көндэтл болв хәврһднь бэ- 
әсн шавинь эс көндәтл би төрүц иткшгов, - гиж Томас хәрү өгв. 


237 


ЙОХАН, 21 


26 Долан хонг давсна хөөн сурһульчнр саак кевәрн нег герт 
цуглрв. Тер цагт Томас бас теднлә бээв. Үүдн төдгтэ бээлэ, зуг 
Исус дэкн үзгдәд, сурһульчнрин дунд зогсад: 

- Бурхн тадниг өршөтхэ! - гиж келв. 

2- Эврэннь хурһан өг нааран, Мини һар хәлә. Һаран өгәд 
Мини хәврһм көндә. Маһдл уга итк! – гиж Исус Томаст келв. 

28 Томас: 

- Деед Эзн минь болн мини Бурхн! -гиж хэрү өгв. 

29 Исус: 

- Чи Намаг үзэд итквч. Намаг үзлго иткдг күн буйн-кишг- 
тә! — гив. 


Эн дегтрин тускар 


30 Қесг өвәрц темдг Исус сурһульчнртан үзүлв. Теднә тускар 
эн дегтрт бичгдсн уга. 3 Исус Бурхна илгәсн Аврач Бурхна Кө- 
вүн гиж иткүлхин төлэ, болв иткэд Терүнэ нернә төләд мөңк 
жирїЇїл эдлж бээтхэ гиж эн дегтр бичгдсн бээж. 


Исус долан сурїїульчирт үзүлснь 


? Хөөннь Исус Тиберәд нуурин өөр сурһульчнрт үзгдв. Эн 

иигж, учрв. Шимона Пётр, Икрин өрэсн Томас, Һалилья 
Канын Натаналь, Зебедайин көвүн болн дәкәд хойр сурһульч 
хамдан цуглрж. 3 Шимона Пётр: 

- Би зайс бэрхэр йовнав, — гив. 

- Бидн бас чамта хамдан йовнавидн, -- ГИЖ тедн келихэв. 

Тедн нур тал ирэд оңіщ дотр орцхав. Зуг тер сөөд юм бэрж 
авсн уга. “Өр цээхлэ, Исус тедниг усна көвәд күлэж, зуг сур- 
һульчнр Исусиг таньсн уга. 

5- Үүрмүд Мини, зайсн бээнү? -ггиж Исус тедниг дуудж сурв. 

- Уга,-гиж сурһульчнр хәрү өгв. 

6- Оңһцин барун талан гөлм хайтн, заһс бэрж авхит, - гиж 
Исус келв. 

Тедн гөлмән хаяд ик дала заһс бәрәд, эрэ гиж терүг һарһҗ авв. 
7 Исусин хамгин хәәртә сурһульч Пётрт: 

- Энтн Деед Эзн! – гиҗ келв. 

Шимон Пётр Деед Эзн гисинь сонсад, деерк хувцан бий дее- 
рән хаяд, (тер юнгад гихлэ, белкүсцәһән нүцкн бээж) оңһцас 
уснд орв. 8Наадк сурһульчнр онїїц дотр бәәһәд, заһсар дүүрн 

гөлм татн бээж Пётрин ардас дахж йовв, усна көвэ күртл зу 
метр шаху үлдсн билэ. “Тедн он цан тэвэд, эрг деер һархла, 
шачасн дендр үзв. Терүнэ цог деернь шаргджах зайсн, өөрнь 
болһсн өдмг бээж. 

10-- Бэрж авсн зайснас тадн невчкниг нааран авч иртн, - гиж 
Исус теднд келв. 

п Шимона Пётр онїїц дотр орад, гөлмиг уснас татж авад 
һазрт хайв. Тедн зун тэвн һурвн ик заһс бэрж авч. Тиим дала 
заһс дааһад, гөлм тасрсн уга бээж. 

2-4 Наартн, хотан уутн, - гиж Исус сурһћульчнрт келв. 

Сурһульчнрас нег чигн күн кембт? гиж зөрглж сурсн уга. Те- 
рүг Деед Эзн гиж тедн медв. 8 Исус өөрдәд өдмг зайс хойриг 
теднд өгв. “Эмдрснэ хөөн Исус сурһульчнрт һурвдад үзгдсмн. 


Исус Пётр хойр 


15 Хотын хөөн Исус: 

- Йохана көвүн Шимон, чи эднәс үлү Нанд дурта бээснь 
үнэрий? – гиҗ Шимон Пётрт келв. 

- Тиим, Деед Эзн. Би Танд яһҗ дурта болдгинь Та эврән 
меднәт, — гиҗ тер хәрү өгв. 

- Тиигхлә Мини хурһдыг хәрүл, — гиҗ Исус келв. 

16__ Йохана көвүн Шимон, чи Нанд дуртавч, угай? - гиж 
Исус Пётрәс хойрдад сурв. 

- Тиим Деед Эзн. Яһҗ би Танд дурта болдгинь Та эврэн 
меднәт, – гиҗ Пётр келв. 

- Мини хөөдиг хэлэ, – гиҗ Исус хәрү өгв. 

17__ Йохана көвүн Шимон, чи Нанд дуртавчи? - гиж Исус 
Пётрәс һурвдад сурв. 

Исусиг һурвдад суржаснд Пётр гейүрэд: 

- Деед Эзн, Та цугинь меднэт, Намаг Танд икэр дуртаһинь 
бас меднэт, — гив. 

- Мини хөөдиг хэрүл, — гиж Исус терүнд келв. 

в- Үнэр чамд келжэнэв, бай цагтан чи эврэн бийән нег 
мөслэд, дурта һазрт йовдг арһта билэч. Зуг чамаг көгшрхлэ, 
һаричнь бооћад талдан күн чамаг дурго һазрт авад йовх. 

19 Эн үгәр Исус Пётриг ямаран үклэр үкхинь келсн бээж. Тер 
үкләр Пётр Бурхиг туурулх. Цааранднь Исус Пётрт: 

- Намаг дахад йов, — гив. 

Исус болн Терүнә дурта сурїїульч 


20 Пётр ардагшан хәләһәд, Исусин дурта сурһульчиг үзв. Тер 
сурһульч асхни хот уусн цагт Исуст толһаһан өөрдүлэд: «Деед 
Эзн, кен Чамас урвх?» -ггиж сурла. 

21 Терүг үзэд, Пётр: 

- Деед Эзн, энүнлэ юн учрх? -гиж сурв. 

2- Кемр Намаг хэрү иртл энүг эмд бәәлһхәр седхлэ, чамд 
юн кергв? Чи Намаг дахад йов, – гиж Исус хәрүднь келв. 

23 Эн үгмүдин хөөн сурһульчнр заагт тер сурһульч үкшго гисн 
зөнг тарв. Зуг Исус үкшго гиж келсн үга: 

- Кемр Намаг хәрү иртл, энүг эмд бәәлһхәр седхлэ, чамд юн 
кергв? - гиж келсмн. 

24 Цуг Энүг герчлжәсн, цуг энүг бичснь Исусин келжэсн сур- 
һульч. Бидн цућар меднэвидн, эн герчллһн үнн. 


Сүл үгмүд 


25 Исус олн юм күцэв. Кемр цугинь бичж авхла, Терүнэ тус- 
кар бичгдсн дегтрмүд цуг нарт делкэд багтлго чигн бээх билэ. 


